
Dvorana amerikanskik uredskih namještaja 

NOTTER I DRUG 

Ilica 25. ZAGREB Ilica 25. 

(nad kavanom „Corso”) 

Preporučuje pisaće strojeve raznih sus¬ 
tava sa latinicom i ćirilicom. Vlastita 
mehanička radionica 

Mala elektrotehnika 

(s 99 slika) od profesora Antuna 
Vukasovića, sastoji se od 2 sv. 
1. sv. Teoretski deo: Strojevi i 
aparati. II. sv. Praktični deo: 
Primena (Mala rasveta, galvano- 
stegija. telegrafija, i t. d.) Svaki 
se svezak može i napose kupiti u 
knjižari odn, naručiti kod tvrtke: 

M. Vukasović, Split, 

Brankov prilaz 5a. 


Cena je po svesku Din 7*— s poštarinom Din 7'50, 
Ako tko hoće preporučeno, nek računa 2 Din više. 

Hrvatskog štamparskog zavoda d. d. podružnice 

Osijek 

Kapucinska ulica 6. 

Desatyčina ulica 35. 

Kuhačeva ulica 20. 

preporučamo naša bogata skladišta 
raznog pisaćeg i risaćeg materijala 
svih vrsti školskih knjiga i ostale 
potrebe za škole, domaće i strane 
literature kao i razne muzikalije. 

t. j. „Zbirka definicija, poučaka (formula) i metoda 

Antuna Vukasovića, obuhvata gradivo srednjih ško¬ 
la: I. deo Aritmetika, II. deo Geometrija, III. deo 
Počeci infinitezimalnog računa. Sva su tri dela u 
jednoj knjizi (200 str.). Cijena knjizi 12 Din., s pošta¬ 

više. Taksa od 2 Din. za preporuku računa se samo 
jedamput za ćelu pošiljku. Doplatom se šalje samo 
preko tri komada, a do tri komada valja novac 
unapred poslati. — Knjižarima popust. — Dobiva 
se u knjižarama ili direktno od tvrtke : 

JML VtlkaSOVlC, Brankov prilaz 5a. 

GOD. VI. 


U ZAGREBU, DNE 30. TRAVNJA 1923. 


BROJ 8. 


MUČENICIMA NA 30. TRAVNJA. 

BRANKO BUNIĆ. 


Pred kostima Vašim mi klečimo danas . . . 
Tri stoljeća i po tištila nas tuga, 
jer sve lijepe nade izgubismo s Vama 
za slobodu našeg slavenskoga Juga. 

Pod jarmom tuđina stenjasmo silnog 
pognutih glava, a i nijemih usta; 
ne čusmo ništa do psovke i kletve; 
bijasmo robovi života pusta. 


Prohujala eto ta stoljeća tamna, 
otkad krvlju svojom natopiste davno 
tuđinsku zemlju, za domaju svoju, 
i za njenu slavu poginuste slavno. 

A naša su srca plamtila iskrom 
ljubavi doma, ideala svetih, 
dok ne sinu svijetlo slavenskom Jugu 
i stresosmo jaram silnika kletih. 


S pobjedničkim licem dolazimo k Vama, 
jer nama više nije pognuta glava; 
na grobnicu Vašu polažemo vijenac 
s usklikom gromkim: Slava Vam, slava! 

Sarajevo 1922. 


SLIČICE IZ ŽIVOTA. 

JOSIPA GLEMBAY. 


/od granatom lipom pred školom, okupilo se više 
dječaka, kt>ji bi, unatoč učiteljevoj odredbi, vazda do¬ 
lazili ranjfe, pa im je zato bilo čekati pred školom, dok 
školski podvornik otključa školska vrata. 

Tko o čemu, baba o uštipcima, a ovi dječaci o na¬ 
činu, kako je najlakše prokrčiti svojoj volji put do po¬ 
bjede, kad se ova nađe u opreci s voljom roditelja. 

»Ja«, otpočne najmlađi pričanje, »bacim se na pod, 
pa lupam nogama i rukama. A da buka bude što veća, 
vrištim uza to štogod jače mogu. Mama s mjesta pri¬ 
tisne dlanove na uha, dira je to u živce. A otac?! Neko 
vrijeme kao da ne čuje — ali onda eto ga na pragu 
svoje sobe i češe se za lijevim uhom. To je za mene 
svaki put znak, da sam pobijedio. Otac mi svaki put 
udovolji želji, samo da se opet uspostavi mir u kući.« 

»Takvo vladanje pristaje samo maloj djeci«, pri¬ 
hvati sad riječ za pedalj veći dječačić. »Ja nijesam više 
malo dijete, zato sam već i vještiji od tebe, pa ne 
trebam lupati nogama i derati grla. Upamtite, naj¬ 
zgodniji čas za naše želje kucnuo je, kad mami tko dođe 
u posjetu, ili tata sjedne za svoj sto f da napiše što 
prešno. Onda nahrupim k mami u sobu i odvažno je 
zamolim za ono, što hoću. Ona me zna i boji se, da ne 
budem neuljudan pred gostima, za to me brzo pogladi 
po licu i slatkim mi glasom kaže: »da, da«, a ja zado¬ 
voljan odem. 


S ocem je još lakše. On uistinu i ne sluša, što mu 
govorim, već samo kimne glavom i rasijano također 
veli »da, da«. Meni je to dosta, pobrzam iz njegove sobe 
te učinim, što hoću. 

—Ja opet« javio se sad treći, »tentam bilo majku 
bilo oca tako dugo, dok mi ne popuste«. 

»Meni treba istisnuti samo dvije tri suze, pa do¬ 
bijem od oca i majke još i više nego što sam uistinu 
želio,« dobaci hvalisavo četvrti. 

»Moji roditelji dršću nada mnom . . . jedinac sam 
njihov,« smješkao se peti. »Oni puno toga krate iz puke 
bojazni, da ne nahudim zdravlju. Trebam zato samo 
rukom prijeći preko čela ili se pričiniti nujnim, pa evo 
s mjesta mamice i tatice, gdje se natječu zapitkivati 
me, čim bi mi mogli ugoditi, e bi mi se čelo razvedrilo 
čim prije.« 

»A naš mudrijaš Perica, po običaju svome šuti, 
samo sluša!« domisli se sad jedan od dječaka i potapša 
pristala dječaka po ramenu, koji je k njima bio pri¬ 
stupio, kad je na tornju obližnje crkve izbilo tri četvrt 
na dva, pa šuteći slušao posljednja dva govornika. 

»Kaznimo ga i prisilimo, da i on pred nama istrese 
svoju torbu punu mudrosti. Od tebe ćemo zacijelo opet 
naučiti nešto novo«. 

»Tako je, naprijed Perice« navale, smijući se, 
dječaci. 

Perica im se prijazno nasmiješi pa će: »Drage volje. 
Pravo da vam kažem, želje niču bujno i u mom srcu, 
baš kao i u vašem. Kadgod se to desi, onda ja čedno 
izustim svoju želju dobroj svojoj majci ili dragomu ocu 
— ali odluku, da li će mi se želja ispuniti, vazda pre¬ 
puštam njima, jer sam uvjeren, da će ono, što oni od¬ 
luče, za me biti vazda najbolje.« 

»Nijesam li pogodio, zbilja nas je opet nadmudrio,« 
klikne Ivica, Peričin drug. Ostali dječaci taj poklik više 


nijesu čuli. Potrčali su listom u školsku zgradu — ne 
znam, da li zato, što je školsko zvonce upravo zazvo¬ 
nilo — ili, da Perica ne opazi, kako im je stid zažario 
obraze. Slušajući ga, postali su naime svjesni, kako su 
se ogriješili, hvaleći se, kako na zlo upotrebljavaju sla- 
boće svojih roditelja. 

Svakako bilo bi za njih dobro, da se povedu za Pe- 
ričinim primjerom. 


CRKVENA ZVONA. 

PRIMORAC ĐAK. 


Kad sam bio još posve malen, s veseljem sam 
slušao naša crkvena zvona. Kad sam malo odrastao, 
i sam sam s nasladom vukao debelo uže crkvenih zvo- 
nova i veselio se njihovu glasu kao kakvoj glazbi. A 
ako me slučajno nije ondje bilo, uvijek sam znao po¬ 
goditi, da li to zvoni prvi, drugi ili treći put k misi. 

Kad sam pošao u školu, onda su me svaku jutro 
budila zvona, da idem k školskoj misi. 

Došao je svjetski rat. Strah obuze sve selo. Lju¬ 
di su ostavljali sve svoje kod kuće i pošli — tko zna 
kuda — da se nikada yiše ne vrate. 

Jednoga dana došli su ljudi strani i mrki s teškim 
batovima i počeli razbijati zvona, da od njih prave to¬ 
pove. Sve, što je ostalo u selu, skupilo se oko crkve, 
ljudi su počeli mrmljati, čula se i po gdjekoja kletva, 
žene su naricale, a djeca se veselila, jer nijesu pojmila, 
što to biva. 


Prigovoriti nije smio nitko. A i tko bi dirao u 
vlast. Sve se to činilo po višoj odredbi, a njoj se ne 
koristi opirati. 

A oni gore u tornju nesmiljeno udaraju po zvono- 
vima, a onima, što stoje i gledaju svaki udarac kao da 
udara o srce. 

Ispočetka odjekivali su udarci naravno, ali ka¬ 
snije čuli su se glasovi kao da kane zaplakati. Najed- 
noč krik — kao pred smrt — i zvon puče na dvoje. 

Ljudi se stresoše. — Tek sada osjetiše, da ih ne 
će više nitko zvati k misi, nitko ne će jecati za mrtva- 
cem, kaošto je jecalo ono njihovo drago zvono. Kad 
se navuče grdni oblak nad vinograde i polja, seljaci ne 
će ćuti zvona. Požar će buknuti na jednoj strani sela, 
a oni na drugoj ne će za to znati. 

A radnici još uvijek lupaju po ostacima razbijenih 
zvona. Ljudi su još čas stajali kao ukopani, a onda se 
razidoše kao s groblja, da ne slušaju onog smrtnog pla¬ 
ča tih svojih dragih vijesnika sreće i r^esreće. 



DOLAZAK MAJA 


IVO HORVAT. 


Požutio je drenak od opojnoga vonja, 
što kroz poljane naše ko tiha rijeka teče. 
Usitnili su zvuci pjevača dragih majskih, 
a u sunčanom jutru okupalo se cvijeće. 


I zvonjava i pjesme i orgulje i frule 
pozdravljale su jutro, što majske himne sklada, 
Zatitrale su boje — sve šarene i sjajne, 
ko onaj šapat oka tajnena, modra, mlada. 


A dvorovi su moji tek čudne sanke snili 
u nekom zraku toplom od jutarnjega sjaja, 
a ja sam bolan i tad još dugo, dugo čeko 
i moje davne snove i pjesmu moga maja. 


NA MORSKOJ OBALI. 


Dijete malo na svome žalu 
prve je svoje prosnivalo sanje, 
veselilo se tišini i valu, 
slušalo morskih vila dozivanje; 
snažno je bilo zvanje morskih vila 
kojim u svoje dvorove su zvali 
sanjara mladog, da mu dadu krila; — 
htio je k njima — ljudi nisu dali. 


VJEKOSLAV MIROVIĆ. 

Ovdje dijete igralo se malo 
i ribu zlatnu iz priča je zvalo 
što se u tamnim dubinama krije, 
al’ nikada dozvalo je nije. 

I dok bi pogled po površju luta’ 

?a hitrim lađam, što idu na metu, 
prvih su puta 

njegve misli po široku svijetu 
letile tražeći onu ribu zlatnu. 

I jednog dana trebalo je poći 
sa milog žala. Sad po svijetu ide 
i traži ribu — zlatnu ribu onu; 
tragajuć’ za njom i na kraj će doći, 
gdje lađe hitre za horizont tonu. 

Ide dijete — sobom sanje nosi, 
što na obali snivalo ih rada, 
al' dan mu svaki jednu sanju kosi, 
po jedna varka svakim danom pada. 


Al' ne smeta 

mješt’ starih sanja nadolaze nove 
(na uginulom pupu novi cvjeta); 
uvijek na nove polete i nade 
klonulo srce mlada duša zove. 

Pa neka život ništi slatke varke, 
ostat će barem jedna zlatna grana, 
ka kojoj želje i sanje će žarke 
ići kako su išle onih dana; 
ostat će uvijek nešto, što će tijelo 
dizat i žiću smisao podavat. 


U BIJELIM VRTOVIMA. 

ZLATKO VITKOVIĆ. 


Tišina je sipala bezbroj radosnih, bijelih cvjetova... 

Rađala ih neka mistična daljina — daljina slatkih 
čežnja, daljina nevinih ushita. U nježnom dahu te da¬ 
ljine lepršali su sretni mali cvjetovi kao bijeli leptiri, 
a umorni od velike draži i milja padali su smireni 
na tlo. 

Ti su dragi mali cvjetovi — vijesnici bijele Nevi¬ 
nosti — vijesnici velike Ljubavi. 

Oni su radost srdaca, ushit skromnih čežnja, polet 
dragih uspomena ... 

Već su toliki vedri sni pričali malim dušama o ra¬ 
dosnim svijetovima i o njihovim bijelim vrtovima. Sada 
su svi ushiti sviju duša pozdravljali veselo dolazak 
bijelih cvjetova i čekali njihovo smirenje u velikim vr¬ 
tovima . . . 


Tiha radost i slatka jeza obuzima dušu slušajući 
svileno šuštanje svjetlucavih latica, a njihova blaga 
hladnoća tako godi i tako nježno grije sav život ispleten 
tihim osjećajima... Na svakoj se lati, na svakom 
cvijetu blista nevini odsjev neke neviđene — daleke 
raskoši i neizmjerne sreće ... Oni sipaju u velikoj lju¬ 
bavi neki blagi miris — miris svježine, draži i života. 

A to tako voli naša duša! — 

I neki sveti mir, koji daje akordu osjećaja sveča¬ 
nost i karakter gorde uzvišenosti, povećava dražest 
života dragih, malih cvjetova. 

To stvara skladnost, koja se izvija kao savršena 
himna velikoj Ljubavi — i slatkoj radosti. 

— To je kristal duša naših, jer — i u našim su du¬ 
šama vrtovi bijeli.... 


TARTARIN TARASKONAC. 

A. DAUDET: PREVODI dr. DRAGO ĆEPULIĆ. 


IX. 

Crnogorski knez Gregori. 

Bijaše proteklo dvije nedjelje, otkako nesrećni 
Tartarin tražaše svoju alžirsku gospođu i vrlo bio je 
vjerojatno tražio još i danas, da mu Providnost zaljub¬ 
ljenih nije pritekla u pomoć, i to u osobi jednog crno¬ 
gorskog kneza. Evo kako: 

Zimi daje veliko alžirsko kazalište, baš kao i 
Opera, svake subote svoj krabuljni ples. To je onaj 
vječni i glupi provincijalni krabuljni ples. Svijeta malo 
u sali. Nešto zalutalih posjetnika Bulliera ili Kazina, 
propalih žena, kicoša, nošača, maonskih pralja ... Ali 
pravi pogled na društvo ne bijaše tu, već u foyeru, 
koga za tu zgodu pretvoriše u dvoranu za kartanje ... 
Tu se tiskala jedna grozničava i šarena gomila uz duge, 
zelene stolove: Hukozi na dopustu, koji metahu na 
karte svoje posuđene debele souse, maurski trgovci iz 
gornjeg grada, crnci, Maltežani, ratari iz unutrašnjosti, 
koji dođoše iz daljine od četrdeset milja, da slave na 
jednog asa plug ili par volova ... svi uzbuđeni, blijedi, 
stisnutih zubi, s onim čudnim izgledom igrača, mutnim, 
nakrivim, koji je postao napokon razrok od silnog gle¬ 
danja uvijek u istu kartu. 

Malo podalje igrahu alžirski Židovi. Ljudi bijahu u 
orijentalnom kostimu, plavim čarapama i baršunastim 
kapama. Žene, podbule i blijede, bijahu se ukrutile u 


svojim uskim oprsinama od zlata. .. Okupljeno oko 
stolova čitavo to pleme kriči, dogovara se, broji na 
prste i igra malo. Samo se od vremena do vremena iza 
duga vijećanja kakvi stari patrijarh s bradom odijeli 
i odluči se staviti na karte porodični »duro« (peto- 
krunaš) ... I tada bi za cijelog trajanja igre sjevale 
herojske oči, okrenute k stolu, strašne oči, koje poput 
crnog magneta gibahu zlato po suknu, dok ga ne bi 
privukle k sebi sasma lagano i kao na nekom koncu . . . 

Zatim bi bilo svađa, bitki, psovaka u svim jezicima, 
užasnih krikova svih zemalja, vadili se noževi, straža bi 
dolazila, novac bi nestajao. 

U takove saturnalije bijaše zapao veliki Tartarin 
jedne večeri tražeći zaborav i mir srcu. 

Junak prolažaše sam kroz svjetinu misleći na svoju 
Maurku, kad se najednom začuše kod jednoga stola 
povici, koji nadjačavahu zvek zlata, i dva ljutita glasa 
vikahu : 

— Kažem vam, gospodine, da mi manjka dvadeset 
franaka ... 

— Gospodine ! ... 

— Dakle? Gospodine! ... 

— Pazite, s kim govorite, gospodine ! 

— To me baš i zanima, gospodine ! 

— Ja sam knez Gregori od Crne Gore, gospodine! 

Na ovo ime Tartarin se, sav uzbuđen, probi kroz 
svjetinu i stade u prvi red, radostan i ponosan, što 
bješe našao svog kneza, onog uglađenog crnogorskog 
kneza, s kojim bijaše začeo poznanstvo na brodu ... 

Na nevolju, naslov »Veličanstvo«, koji bješe toliko 
začarao dragog Taroskanca, ne učini ni najmanjeg 
dojma na lovačkog časnika, s kojim knez dođe u sukob. 

Sad znam nešto . . . reče taj vojnik smijući se 
posprdno. * 

Zatim okrenuvši se gledaocima doda : 

— Gregori iz Crne Gore ... tko ga pozna? . . . 
Nitko ! ... 

— Tartarin, ozlojeđen, stupi naprijed. 

— Izvinite ... ja poznam kneza ! reče on vrlo 
odlučnim glasom i najčišćim taraskonskim akcentom. 

Lovački iga časnik najprije ravno u lice pogleda, 
a zatim sleže ramenima : 

— Ajde, neka vam bude ! ... Podijelite dakle dva¬ 
deset franaka, koji mi nestadoše, i ne govorimo više 
o tome. 

Na to im okrenu leđa i izgubi se u svjetini. 

Žestoki Tartarin htjede da se baci za njim, ali ga 
knez u tom zapriječi : 

— Man te! . . . neka bude moja stvar. 

I uzevši Taraskonca za ruku hitro ga izvuče 
napolje. 

Čim iziđoše na trg, knez Gregori od Crne Gore 
skine šešir, pruži ruku našem junaku, i dozivljući si 
nejasno u pamet njegovo ime poče drhtavim glasom: 

— Gospodine Barbarine ... 

— Tartarin! šapnu ovaj plaho. 

— Tartarin, Barbarin, svejedno ! .. . Mi smo od¬ 
sada prijatelji na život i na smrt ! .. . 

I plemeniti Crnogorac potrese mu ruku divljom 
energijom ... Možete misliti, kako Taraskonac bijaše 
ponosit. 

— Kneže ! . .. Kneže ! ... ponavljaše sav opojen. 

Četvrt sata zatim sjeđahu oba ta gospodina u go¬ 
stionici k Platanama, ugodnom noćnom lokalu, čije te¬ 
rase gledahu na more, uz jaku rusku salatu, koju za¬ 
lijevahu lijepim krešijskim vinom, obnoviše svoje po¬ 
znanstvo. 

Ne može zamisliti nešto, što bi vas moglo to¬ 
liko opčarati kao ovaj crnogorski knez. Tanak, nje¬ 
žan, kovrčaste, sitno frizirane kose, glatko obrijan, 
lukav pogled, umiljate geste, i malo talijanski akcenat, 
koji mu je davao izgled Mazarina bez brkova. Osim 
toga bijaše vrlo dobro potkovan u latinskim jezicima, 
i citiraše na svakom koraku Tacita, Horaca i Komen- 
tore. 

Kao potomka stare nasljedne loze braća ga, izgle¬ 
daše, bjehu izagnala već u dobi od deset godina zbog 
njegovih slobodoumnih načela, i od toga doba on lutaše 
svijetom, da se obrazuje i da uživa, kao filozofsko 
Veličanstvo ... Čudnovati slučaj. Knez bijaše proveo 
tri godine u Taraskonu; i jer se Tartarin divio, što 
ga nigda ne bješe sreo ni u cercleu ni na Esplanadi: 
»Ja sam veoma rijetko izlazio ...« reče Veličanstvo 
izbjegavajući govor o tome. I Taraskonac se iz diskret- 
nosti ne usudi dalje ispitivati. Sve velike ličnosti ima- 
du tako tajanstvenih strana ! . .. 

A napokon, gospodin Gregori bijaše divan knez. 
Sve pijuckajući ružičasto vino krešijsko on strpljivo 
slušaše Tartarina, gdje mu govori o svojoj Maurki, 
pače, budući da on poznaje sve te gospođe, on će mu 
je, reče, ubrzo naći. 


Pilo se mnogo i dugo. Nazdravljalo se »u čast 
alžirskim gospođama! u čast slobodne Crne Gore ! . ..« 

Vani pod terasom valjalo se more, i valovi u tami 
udarahu o obalu s treskom, kao ka se potresaju mokre 
krpe. Zrak bijaše topao, nebo puno zvijezda. 

U platanama pjevaše slavuj . . . 

Račun plati Tartarin. 

X. 

Kaži mi ime svog oca, da ti kažem ime ovog cvijeta. 

Nema vam do crnogorskih kneževa, da dignu pre¬ 
pelicu s legla. 

Sjutradan iza ove večere kod Platana, princ Gre¬ 
gori bijaše već ranom zorom u sobi Taraskončevoj. 

— Hitro, hitro, obucite se ... Vaša je Maurka 
otkrivena ... Zove se Baja ... Dvadeset joj je godina, 
lijepa je kao duša, i već je udovica .... 

— Udovica ! ... To je sreća ! reče veselo vrijedni 
Tartarin, koji se čuvaše muževa na Istoku. 

— Da, ali je strogo nadzire njen brat. 

. — Bijesa! ... 

— Jedan divlji Maurin, što prodaje lule u ba¬ 
zaru orleanskom .. . 

Nastade šutnja. 

— No! reče knez, vi nijeste čovjek, koji bi se 
uplašio svake sitnice, a zatim možda dođete na kraj 
tom razbojniku kupivši od njega nekoliko lula . . . 
Ajde, hitro, obucite se, srećni ugursuze! 

Blijed, uzbuđen, sa srcem punim ljubavi Tarasko¬ 
nac skoči iz postelje, i zakopčavajući u brzini svoje 
goleme gaće od flanela upita: 

— A što treba da radim? 

— Da naprosto pišete gospođi i molite u nje 
sastanak! 

— Pa ona dakle zna francuski? .. . reče razo¬ 
čaran naivni Taraskonac, koji snivaše o Istoku bez 
primjese. 

— Ne zna ni riječi, odvrati knez ne dajući se 
smutiti... ali vi ćete mi pismo diktirati, a jaću ga 
dotle prevoditi. 

— O, kneže, kolike li dobrote! 

I Taraskonac stane velikim koracima šetati po 
sobi šutke i sabirući misli. 

To se zna, da se jednoj alžirskoj gospođi ne piše 
kao kakvoj bokerskoj grizeti. Srećom imaše naš junak 
vazda pri ruci svoju brojnu lektiru, što mu omogući, 
te amalgamirajući apašku retoriku Aimardovih Indi¬ 
jaca s Lamertineovim »Putem po O r i e n t u« 
i nekim tamnim reminiscencijama iz »Pjesme 
nad Pjesmama« sastavi najorijentalnije pismo, što 
se dade zamisliti. Počinjaše ovako: 

»Ka o što noj u pijesku . . .« 

A svršavaše ovako: 

»Kaži mi ime isvog oca, da ti kažem 
ime tog cvijeta...« 

Ovoj pošiljci htjede Tartarin da pridruži i kitu 
simboličnog cvijeća, kako je to moda na Istoku. Ali 
princ Gregori držaše, da će biti bolje ,ako kupi po koju 
lulu kod njena brata, što bi malo ublažilo divlju ćud 
toga gospodina i bez sumnje vrlo obradovalo gospođu, 
koja je mnogo pušila. 

— Pođimo hitro da kupujemo lule! reče Tartarin 
pun žara. 

— Ne ... ne ! .. . Prepustite to meni samome. 
Ja ću ih dobiti jeftinije . . . 

— Kako da vi... 0 kneže . .. kneže . . . 

I vrijedni čovjek, sav smeten, pruži svoju kesu 
uslužnom Crnogorcu preporučujući mu, da sve učini, 
samo da (gospođa bude zadovoljna. 

Nesrećom stvar — premda bijaše dobro započeta 
— ne napredovaše onako brzo, kako bi se čovjek bio 
nadao. Maurka bijaše, čini se, vrlo dirnuta Tartari- 
novom rjeoitošću i bila bi ga vrlo rado i primila, no 
bratu smetahu neke skrupule, i da se te otstrane, tre~ 
balo je kupovati na tucete, tucete tuceta, na tovare 
lula .. . 

»Po što do bijesa radi Baja s tolikim lulama?« pi¬ 
taše se katkada ubogi Tartarin — no ipak ih plaćaše 
bez škrtarskog mrmljanja. 

Napokon, pošto pokupova čitava brda lula i pro¬ 
su čitave pregršte orijentalne poezije, on poluči sa¬ 
stanak. 


li to ona? Ipak ova sumnja samo letimično prođe 
mozgom Tartarinovim poput munje. 

Gospođa je bila tako lijepa, da je Tatarina mahom 
začarala... Ambrina cijev pušila joj se u ustima i 
okruživala je aureolom plavog dima. 

Unišavši Tartarin metnu jednu ruku na srce i 
pokloni se najmaurskije, što je bilo moguće, prevrćući 
očima, koje se širahu od strasti. . . Baja ga motraše 
časak bez riječi, a zatim se isputivši abrinu cijev za¬ 
vali natrag, pokrije rukama glavu, tako te se vidio još 
samo bijeli vrat, koji od silnog smijeha igraše kao 
kakva vreća puna biserja. 

XI. 

Sidi Tart’ri Ben Tart’ri. 

Da uđete uveče iza večere u koju alžirsku kavanu 
u gornjem gradu, vi biste još danas čuli Maure gdje 
međusobno razgovaraju namigujući si i smiješeći se 
o nekom Sidi Tart'ri ben Tart'ri, ljubaznom i bogatom 
Evropejcu, kojii je pred nekoliko godina živio u gor¬ 
njem kraju grada, i o nekoj maloj domaćoj gospođi, ime¬ 
nom Baji. 


Ne treba da vam istom kažem, kako je Taraskon- 
cu kucalo srce, kad se spremao na taj sastanak, i 
s kakviim je uzbuđenjem i marom rezao, gladio, parfi- 
movao svoju bradu lovca na kape, ne zaboravljajući 
ipak — jer sve treba predvidjati — da ponese sobom 
u džepu i jedan glavolom sa šiljcima i dva tri revolvera. 

Knez uslužan kao vazda, dođe na ovaj prvi sa¬ 
stanak u svojstvu tumača. Gospođa je stanovala u gor¬ 
njem gradu. Pred i jenim je vratima jedan mali Maurčić 
od trinaest do četrnaest godina pušiio cigarete. To 
bijaše onaj famozni brat Alija, o kome smo govorili. 
Kad spazi oba posjetnika, udari dvaput na vrata i la¬ 
gano se povuče. 

Vrata se otvore. Na njima se pojavi jedna Crnica, 
koja ne prozborivši ni riječi odvede gospodu kroz 
usko unutarnje dvorište u jednu malu svježu sobicu, 
u kojoj gospođa čekaše naslonjena laktom o divan . . 
U prvi se mah Taraskoncu učini manjom i jačom od 
one Maurke iz omnibusa .. . Ali za pravu istinu, bijaše 


Taj Sidi Tort’ri, o kom govorimo, i koji ostavi 
tako vesele uspomene oko Kazbe, nije nitko drugi, vi 
već pogađate, nego naš Tartarin . .. 

Što ćete! Ima u životu svetih ljudi i junaka časo¬ 
va zaslijepljenosti, smetnje i slabosti: I naš slavni Tara - 
skonac nije bio izuzetak, i stoga zaboravivši kroz pu¬ 
na dva mjeseca i lavove i slavu on se poda opojnosti 
istočnjačke ljubavi i usnu, kao što Hanibal u Kapui, 
u slastima bijelog Alžira. 

Naš vrijedni čovjek bijaše uzeo u zakup usred 
arapskog grada jednu lijepu urođeničku kućicu s unu¬ 
tarnjim dvorištem, bananovim drvećem, svježim galeri- 
jama i vrelima. Tu je živio daleko od svake buke uz 
svoju Maurku i sam Maur od glave do pete, pušeći 
kroz čitav dan u svoje nargile i jedući mirišljivi kom¬ 
pot. 

Ležeći njemu nasusret na jednom divanu Baja bi 
s gitarom u ruci kroz nos pjevala % svoje monotone 
pjesme ili bi, da zabavi svog gospodara, plesala držeći 
u ruci malo zrcalo, u kome je ogledala svoje bijele zu¬ 
be i udešavala si izraz lica. 



Zeleni vir (Gor. Kotar). 

Kako gospođa nije znala ni riječi francuski a 
Tartarin ni riječi arapski, razgovor bi katkada zapi- 
njao, te je brbljavi Taraskonac imao sve vrijeme da 
okaje svoju neumornost u govoru, u kome se smislu 
bijaše ogriješio u ljekarni Bezuquetovoj i kod oružara 
Costecaldea. 

Ali ta pokora ne bijaše bez svog čara, i on osje¬ 
ćaše kao neki spleen pun naslade, kad je cijeli dan 
proveo ovako ćuteći slušajući klokotanje nargile, bru- 
janje gitare i tiho žuborenje vrela sred dvorišnog mo¬ 
zaika. 

Nargile, kupelj, ljubav, to sad bijaše sadržaj sveg 
njegova života. Izlažahu vrlo rijetko. Katkad bi Sidi 
Tart’ri izjahao na jednoj maloj mazgi sa svojom Maur- 
kom za leđima, da jede grenade u jednom vrtiću, što 
ga bijaše kupio u okolici. Ali nigda, baš nigda, nije 
slazio u evropski dio grada. Taj mu je Alžir sa svo¬ 
jim nakićenim zuavima, svojim alkazarima krcatim 
časništvom, svojom vječnom zvekom sabalja, koje se 
potežu pod arkadama, izgledao nesnosan i ružan kao 
kakva zapadnjačka kasarna. 

Sve u svemu, Taraskonac se osjećaše vrlo sre- 
ćan. Osobito je Tartarin — Sancho, kome se vrlo svi¬ 
đahu turske slastice, izjavljivao svoje najveće zado¬ 
voljstvo nad novim načinom života.. . Istina da je 
Tartarin-Quichotte tu i tamo osjetio malu grižnju sa¬ 
vjesti, kad je pomislio na Taraskom i na obećane 
kože . . . Ali to ne bi potrajalo dugo, i da te turobne 
misli protjera, dostajao bi jedan Bajin pogled ili samo 
jedna žlica onog đavolskog mirisavog kompota, koji 
je smućivao poput Kirkinih napitaka. 

Uve bi dolazio princ Gregori, da malo govori o 
slobodi Crne Gore ... Kako bijaše strašno uslužan taj 
je ljubazni velikaš vršio u kući službu tumača, do po¬ 
trebe i nastojnika, a sve besplatno, iz užitka ... Ako 
izuzmemo njega, Tartarin primaše samo Turke. Svi 
oni razbojnici divljeg izgleda, koji mu zadavahu toliko 
straha do nedavno, kad bi ih ugledao u dnu njihovih 
mračnih daščara, bijahu se ustanovilo, pošto ih je upo¬ 
znao, čestiti neopasni trgovci, čipkari, trgovci mirodij- 
skom robom, pravljahu cijevi od lula, svi bijahu lju¬ 
di dobro odgojeni, skromni, prepredeni, pažljivi pravi 
majstori u kartanju. Četiri do pet puta nedjeljno do¬ 
lazila bi ta gospoda sprovesti veče kod Sidi Tart'rija, 
dobila bi na kartama njegov novac, pojela mu njego¬ 
ve kompote, i čim bi udarilo deset sati, povukla se 
diskretno i otišla hvaleći Proroka. 

Pošto oni odoše, Sidi Tart’ri i njegova vjerna dru¬ 
ga svršavahu večer na terasi, na jednoj velikoj i bijeloj 
terasi, koja je bila ujedno krov kuće, i s koje se vidio 
čitav grad. Svuda naoko do hiljadu drugih bijelih tera¬ 
sa, mirnih i obasjanih mjesečiniom, slazilo je poput 
stepenica sve do mora. Sitno titranje gitara širilo se 
nošeno povjetarcem. 

.. . Najednom bi se duga jasna melodija izvila tiho 
put neba, i na mineratu susjedne džamije pojavio bi 
se mujezin ocrtavajući svoju bijelu sjenu u tamnom 
plavetilu noći i opjevajući slavu Alahovu. Njegov div¬ 
ni glas ispunjavaše obzorje. 

Baja bi smjesta ostavila gitaru, i okrenuvši širom 
oči prema mujezinu činilo bi se, da sa slašću pije nje¬ 
govu molitvu. Dogod je trajala pjesma, ona je ostajala 
nepomična, uzdrhtala, zanešena poput kakve istočnjač¬ 
ke svete Tereze ... Tartarin je sav uzbuđen proma¬ 
traše, gdje moli i pomišljaše u sebi, da je ipak silna 


i lijepa ta vjera, koja može da uzrokuje takvu vjersku 
opojnost. 

Taraskone, sakrij svoje lice! Tartarin pomišljaše, 
da ti se odmetne. 

XII. 

Pišu nam iz Taraskona. 

Jednog lijepog popodneva — nebo bijaše plavo, 
a povjetarac blag — vraćaše se Sidi Tart’ri jašeći lije¬ 
po na svojoj mazgi sam samcat iz svojeg vrtića ... No¬ 
gu raskrećenih preko širokih vreća od jakog kovilja, 
koje su bile pune limuna i lubenica, uspavljivan zve¬ 
kom svojih velikih stremena i prateći čitavim svojim 
tijelom gibanje životinje, vrijedni čovjek prolazaše ta¬ 
ko kroz divan predio, ruku prekrštenih na trbuhu, 
a udaljenost ga i toplina pomalo uspavaše. 

Najedamput pri ulazu u grad probudi ga neko 
gromko dozivanje: 

— Ha, trista mu nevolja! Ovo kao da je gospodin 
Tartarin. 

Na ime Tartarin, na taj veseli južnjački naglasak, 
Taraskonac digne glavu i opazi u daljini od'dva ko¬ 
raka čestito zagasito lice majstora kapetana Barbas- 
sona, kapetana sa Z u a v a, koji je pio apsint i pu- 
šio lulu pred jednom malom kafanom. 

— 0! zbogom, Barbasson, reče Tartarin i zaustavi 
mazgu. 

Mjesto da mu što odgovori Barbasson ga posma- 
traše časak razrogačenih očiju. A zatim udari u smijeh, 
u takav smijeh, da je Sidi Tart’ri ostao preneražen na 
svojim lubenicama. 

— Koliki turban, jadni moj gospodine Tartarine!... 
Dakle je istina, da ste postali Turčin? ... A kako 
mala Baja, pjeva li još uvijek Marco la Belle? 

— Marco la Belle! reče Tartarin razjeden. . . 
Pamtite, gospodine kapetane, da je osoba, o kojoj go¬ 
vorite, čestita maurska djevojka, i da ne zna ni riječi 
francuski. 

— Baja da ne zna ni riječi francuski? ... Pa 
s kojeg vi planeta dolazite? ... 

I vrijedni kapetan udri u još gromkiji smijeh. 

Ali kad vidje lice ubogog Sidi Tartrija, kako se 
izduljilo, on se popravi. 

— U stvari, to možda nije ona ista. .. Recimo, 
da sam ih pomiješao... Samo, znate, gospodine Tar¬ 
tarine, dobro će biti, ako budete malo na oprezu pred 
alžirskim Maurkama i crnogorskim prinčevima! ... 

Tartarin se prope u svojim stremenima i učini 
svoju običajnu grimasu. 

— Knez je moj prijatelj, kapetane. 

— No dobro, dobro! nemojmo se ljutiti... Ne 
ćete li jedan apsint? Ne imate nikakovih poruka za 
vaše zemljake? ... Ni to... E onda, sretan vam 
put! .. . Zbilja, druže, ja imam dobrog francuskog du¬ 
hana, ako hoćete koju lulu ponijeti sobom. .. Uzmi¬ 
te, ta uzmite! učinit će vam dobro... Onaj prokleti 
istočnjački duhan samo vam pobrkava misli. 

Na to se kapetan vrati svom apsintu, a Tartarin 
nastavi sav zamišljen put svojoj kući u malom kasu . . . 
Premda se njegova velika duša kratila da išta vjeruje 
od onoga, što je govorio Barbasson, ipak ga njegove 
podvale ožalostiše, a onda one domaće kletve i juž¬ 
njački naglasak probudiše u njega neku neodređenu 
grižnju savjesti. 

Kod kuće ne nađe nikoga. Baja bijaše u kupelji., . 
Crnica mu se učini ružnom, kućica žalosnom ... Obu¬ 
zet nekom neizrecivom tugom on sjede uz vrelo i na¬ 
puni lulu Barbassovim duhanom. Duhan bijaše za¬ 
motan u komad :S e m a f o r a« kad ga razvi, upadne 
mu u oči ime njegova rodna grada. 

Pišu nam iz Taraskona 

»Sav grad je u silnom strahu. Tarta- 
rin, utaman j i vač lavova, koji je otputo¬ 
vao u Afriku, da lovi ove velike mačke, 
nije se javio već više mjeseci... Što je 
s našim junačkim zemljakom?... Jedva 
da se čovjek usudi to zapitati, kad je po¬ 
put nas poznavao onaj vatreni mozak, 
onu smjelost, onu potrebu pustolovna 
života... Da ga nije poput tolikih dru¬ 
gih progutao pijesak, ili da nije možda 
pao od krvničkog zuba jednog od onih 
atlaskih čudovišta, kojih je kože obe¬ 
ćao općini?... Strašne li neizvjesnosti! 
Međutim vele crnački trgovci, koji pri- 
spješe na sajam u Beancaire, da su sred 
pustinje sreli jednog Evropljanina, či¬ 
ji se lični opis podudara s njegovim, i 
koji da je išao u Tombuktu... Neka nam 
Bog čuva našeg Tartarina!« 


Kad Taraskonac ovo uščita, pocrveni, problijedi, 
uzdrhta. Cio mu Taraskon iskrnu pred očima: cercle, 
lovci na kape, zeleni naslonjač kod Costecaldea, i iznad 
svega, poput oka raširenih kriili, strašni lovci hrabroga 
majora Bravide. 

Tada videći se ovdje, gdje li ovako kukavično iz- 
valjen leži na rogoznom sagu, dok svi držahu, da u ve¬ 
like tamani zvjerad, Tartarin se Taraskonac sam se¬ 
be posrami i zaplaka. 

Najednom junak skoči: 

— Na lavove! Na lavove! 

I poletivši u prašnu ćelijicu, u kojoj je ležao šator, 
zatim apoteka, konzerve i sanduk s oružjem, on to 
sve izvuče nasred dvorišta. 

Tartarin-Sancho bješe izdahnuo; ostajaše samo 
Tartarin-Quichotte. 

Samo toliko vremena, koliko trebaše da se nao¬ 
ruža, da se opremi, da navuče svoje velike čizme, da 
napiše par riječi princu, te mu povjeri Baju, da metne 
u krevetu nekoliko plavih banaka natopljenih suza¬ 
ma, i već je neustrašivi Tarasconac drndao u poštan¬ 
skoj diližansi na cesti za B 1 i d u ostavivši u kući cr¬ 
nicu svu presenećenu pred nargilama, turbanom, pa¬ 
pučama i svim muslimanskim dronjcima, koji se ža¬ 
losno vucarahu po galeriji sa bijelim ukrasima u obli¬ 
ku djeteline. 



Stari grad i župna crkva. 


VARAŽDINSKE TOPLICE. 

Dr. F. BUČAR. 


Kupališni gostovi dolaze u Varaždinske Toplice 
ponajviše iz Zagreba, i to raznim vozovima našega 
Zagorca, koji su u sezoni uvijek krcati izletnika, koji 
idu do Zaboka ,a odanle u Krapinske ili Stubičke To¬ 
plice ili nešto dalje u Sutinske Toplice ili konačno u 
Varaždinske Toplice. Za vrijeme sezone obdržavaju 
se i velika poklonstva u Mariju Bistricu, te je u našem 
Zagorcu uvijek živo i veselo. Na stanici Varaždinskih 
Toplica, koja se prije Turčin zvala, dočekuje svaki voz 
auto-omnibus, koji uzima po pet do šest osoba, a osim 
toga imade i dosta kola i kočija na stanici, a mogu se od 
kupalištnog ravnateljstva naručiti i prije kola. Autom 


se dolazi iz stanice u Toplice za po sata, a kolima 
treba sat i po. Put kroz cijelo Zagorje, a napose od 
Topličke stanice po varaždinskom brijegu je prekrasan, 
jer se vozimo neprestano ubavim krajem među poto¬ 
cima i zelenim livadama te humcima, koji su zasađeni 
vinogradima i obasuti vilama varaždinskih građana, 
koji pred jesen sve češće posjećuju svoje gorice. Na¬ 
pokon nas eto u Toplicama. Radi stanova je i tamo 
velika nevolja, makar da i tamo ureduje posebni općin¬ 
ski stanarinski ured, koji dodjeljuje stanove izvan 
opsega kupališne uprave, gdje se moraju već unaprijed 
stanovi naručiti. 

Glavna zgrada u Toplicama je Konstantinova 
kupelj s 92 sobe i 25 kupališnih kabina. Uz nju je 
veliki moderni kupališni hotel ili Josipova kupelj s 54 
soba i 16 elegantnih kabina za kupanje. Osim toga 
imade i nekoliko soba u starom Topličkom gradu, te 
manjem Ivanovu kupalištu, sveukupno do 160 soba 
raznih cijena i raznih položaja. Osim toga imade i 
dosta soba u privatnim stanovima uz umjerenu cijenu, 
no sve to nije dosta za vrijeme glavne sezone, jer se 
mnogi gostovi, koji nijesu već prije osigurali sobe, 
moraju vraćati kući. 

Toplina sumporne vode iznosi do 60 stupnjeva Cel- 
sijusa. Vrela su obilna i mnogobrojna, tako da cijeli dan 
opskrbljuju sve kupelji. Osim toga dolazi i cijelo mjesto 
i okolica s posudama po vrelu sumpornu vodu, koja se 
pije kao i topla i hladna za lijek, a upotrebljava se i za 
kućne potrebe. Voda je ljekovita za mnoge bolesti, tako 
reumatizam, giht, neuralgiju, neurasteniju i t. d. Uz 
sumporne kupke upotrebljava se i blato, koje se do¬ 
vozi iz okolice, te se s vrelom sumpornom vodom 
izmiješa. Blato se jednako upotrebljava za lijek, te se 
ili ide u kabine u toplo blato ili se toplo blato stavlja 
na bolesne dijelove tijela. 

I seljaci dolaze obično u Toplice u velikom broju 
svakog petka, kupaju se po cijeli dan subotom i 
nedeljom, daju si stavljati rogove, kojima se pušta krv, 
te se ponedeljkom vraćaju opet kući, i to većinom na 
svojim kolima, kako su i došli. 

Liječnika imade u Toplicama dva, i to kupališni i 
kotarski, a obojica požrtvovno nastoje oko oporavka 
mnogobrojnih svojih pacijenata. Za opskrbu gostiju 
služe tri oveće restauracije, te više omanjih gostionica. 
Najveća je kupališna restauracija s velikim salonom za 
ručanje, dvoranom za ples, te kavanom i pokrivenom 
i otkrivenom terasom. Ovdje svira svaki dan za sezone 
dobra kupališna glazba od 5 do 7 sati popodne, te sva¬ 
kog četvrtka i nedjelje od 8 do 10 sati navečer u restau¬ 
raciji, gdje se razvija i animirani ples tamošnje kupa¬ 
lišne omladine. Tu se sviraju i pjevaju naše stare davo¬ 
rije iz ilirskih vremena, koje rodoljubna publika veselo 
pozdravlja. Kupališna je publika većinom iz Jugo¬ 
slavije, napose iz Hrvatske, te se skoro ni ne čuje koji 
drugi jezik osim hrvatskog, ali je prije prevrata tamo 
dominirao skoro isključivo madžarski jezik. Većina 
publike pripada trgovačkom staležu, ostalih je raz¬ 
mjerno vrlo malo, pored svih pogodnosti, koje se davaju 
činovnicima. Pred glavnom kupališnom zgradom nalazi 
se stari Toplički grad sa stoljetnim lipama, koji je 
sasvim uščuvan te god. 1695. obnovljen. Grad i Toplice 
su vlasništvo zagrebačkog Kaptola još od XVI. stoljeća. 
U starom gradu stanuje ravnatelj kupališta, a vrhovni 
nadzor nad upravom vodi zagrebački kanonik dekan. 
Ravnatelj Toplica upravlja i kaptolskim imanjem, koje 
pripada Toplicama, od kojega je najbliži objekat majur 
Lukačovec, na kojem se goji sirarstvo i mljekarstvo, te 
je ondje ljeti najbliže izletište i najugodnije odmaralište 
kupališnih gostiju za vrijeme južine poslije podne. 
Majur je spojen s parkom i mjestom lijepim drvo¬ 
redima. U mjestu je župa s lijepom starom crkvom 
sv. Martina, koja imade miloglasno veliko zvono, te dva 
oltara, sv. Barbare i sv. Nikole, iz zagrebačke kate¬ 
drale, koji su ovamo dospjeli, kad se zagrebačka kate¬ 
drala restaurirala. 

U mjestu imade škola, općina, pošta i brzojav s tele¬ 
fonom, a samo mjesto Varaždinske Toplice broji 254 


kuće sa 1700 stanovnika. Kupališna uprava nalazi se u 
glavnoj zgradi Konstantinove kupelji, gdje se nalazi i 
velika kupališna knjižnica, a čitaonica se nalazi u Jo- 
sipovu svratištu. U kupališnoj zgradi nalazi se i oveća 
starinska kupališna biblioteka iz prošlog stoljeća, gdje 
se nalazi većinom njemačka literatura, kako je onda 
kod nas bilo u običaju. Imade doduše nešto i hrvatske 
literature, no to je razmjerno premalo, pa bi u tom 
smjeru trebalo biblioteku nadopuniti Matičinim iz¬ 
danjima, Zabavnom i Humorističkom knjižnicom i 
drugim novijim hrvatskim, slovenskim i srpskim dje¬ 
lima. 

Gostovi se u Toplicama neprestano mijenjaju, jedni 
dolaze, a drugi odlaze. Liječenje traje obično tri do 
četiri nedjelje, no neki ostaju i dulje. Nedjeljom dolazi 
mnogo gostiju iz Varaždina i okolice, te se znade snaći 
na okupu vrlo ugodno društvo. Na Anino se obdržaje 
obligatni kupališni ples u velikoj lijepoj dvorani, na 
kojem se zabavlja kupališna mladež i svijet iz mjesta i 
okolice preko obične kupališne mjere. 

Među najveće atrakcije Varaždinskih Toplica ide 
svakako kupališni park, koji se prostire jednim dijelom 
u nizini, no većim dijelom na brežuljku do 200 metara 
visine. Na vratima ulaza u park nalazi se starinski rim¬ 
ski natpis, jer su Varažd. Toplice poznate kao Aquae 
Jasae ili Aquae vivae još iz rimskog vremena od cara 
Tiberija i Konstantina. Veliki starodrevni park jest 
lijep i držan u dobru stanju, te imade sijaset mjesta i 
odmarališta ispod stoljetnih hrastovih krošnja. U parku 
imade mnogo lijepih i čistih staza i puteljaka za ugodno 
plandovanje, velika aleja, a na brežuljku se nalazi i 
jedan stari kineski paviljon u obliku suncobrana, nalik 
onome kišobranu u Maksimiru kraj Zagreba. U donjem 
dijelu parka, u posebnom paviljonu, svira svaki dan 
ujutro od 11 do 12 sati kupališna glazba. Tu se nalazi i 
posebni paviljon s glavnim izvorom vruće vode, koju 
kupališni gostovi piju s limunom i šećerom. Taj je 
paviljon obložen samim reljefima iz rimskih vremena. 
Raznih ploča i kamena iz rimske dobe nalazimo i po 
ostalom parku, gdje se nalazi i stup sa kipom Majke 
Božje, koji je poklonio dekan zagrebačkog Kaptola 
kanonik M. Smetiško. U parku kao i pred glavnom 
kupališnom zgradom imade lijepih cvijetnih nasada, 
koje goji posebni kupališni vlastelinski vrtlar, koji 
imade zato na dispoziciju veliki cvjetnjak sa stakle¬ 
nikom te krasnim velikim ružinjakom. Veliki park 
nastavlja se prama sjeveru gore lijepom šumicom sve 
do glasovitog izletišta Tonimira,, nekoć vlasništvo po¬ 
znatog Ilirca Antuna pl. Kukuljevića-Sakcinskoga, koje 
je sada vlasništvo uprave Varaždinskih Toplica. Tu se 
može dobiti dobra južina, a izletnici polaze tamo, da se 
naužiju sa sjevera prekrasnog izgleda na cijeli vino¬ 
rodni Toplički Varaždinbreg, Varaždinsko polje sa 
Varaždinom te Međumurja sa Čakovcem, sve do Šta¬ 
jerske, i ubavog Topličkog polja s juga. Još jedno skoro 
zaboravljeno izletište do vodopada potoka Toplice i do 
starog izvora Briindela, gdje se nekoč nalazio kameniti 
sto s klupama za izletnike i gdje se nalazi dobra i 
studena voda, česa inače u Toplicama nema. Kupalište, 
koje je za rata dosta stradalo kao vojnička bolnica, 
sada se poslije rata opet potpuno uredilo, tako da je bez 
ikakve reklame uvijek sve puno gostiju kao i prije. 
Sada posjećuje Varaždinske Toplice već preko deset 
tisuća gostiju na godinu. Najbolja mu je reklama nje¬ 
gova ljekovita voda, koja je već nebrojeno bolesnika 
potpuno izliječila. Za vrijeme sezone nalazi se u Topli- 

čama i dobar kupališni kino u Josipovu svratištu, koji 
igra svaku večer od 8 do 10 sati. U mjestu imade i trg, 
koji j epun voća, sira, jaja, maslaca itd., a nedjeljom 
imade i živadi i svega obilja, te se poslije mise razvija 
vrlo živahna trgovina. U samom mjestu imade apoteka!, 
dovoljni broj dućana svakovrsne robe, a postoji i so¬ 
kolsko, vatrogasno, pjevačko i tamburaško društvo, a 
sva ta društva priređuju također svoje posebne zabave. 
Nedaleko mjesta teče ii dosta veliki potok Bednja, gdje 
se može po volji hladno kupati i baviti se ribarenjem, 
ako to koga zanima. 

U mjestu se nalazi staro i novo groblje, koje leži 
na visokom i lijepom položaju, i na kojemu je pokopano 
osim domaćih ljudi i dosta stranaca, kupališnih gostiju, 
koji su našli svoju smrt u tuđini. Zanimljivo je speci¬ 
jalno staro a sada već davno napušteno groblje oko 
kapelice sv. Duha, gdje se nalaze neki spomena vrijedni 
stari grobovi. Tako tu leži majka pokojnog narodnjaka 
Metela baruna Ožegovića, a udova Stjepana Ožegovića 
Barbaševičkoga, prabilježnika kraljevine Hrvatske, 
Slavonije i Dalmacije, kr. savjetnika i viteza zlatne 


ostruge god. 1855. Na groblju je kamen sa napisom 
naokolo četiri ruba a spomenploča je uzidana nedaleko 
u crkveni zid na groblju. Drugi je zanimljivi spomenik 
od željeza, kako su se izrađivali grobni spomenici u ono 
doba. Glavni mu je natpis u glagolici. Zahvalni sin 
svome ocu. Dalje latinicom na otvorenoj knjizi: Ovdje 
leži Antun Kukuljević-Sakcinski, kr. savjetnik, Učionah 
vrhovni ravnatelj i vis. Banske stolice pris jednak. Živio 
je za svoj dom i obitelj, a umro 28. kolovoza 1851. u 76oj 
godini starosti svoje«. Bio je to sin Franje Kukuljevića, 
odvjetnika, koji je bio i upravitelj dobara Varaždinskih 
Toplica i stekao svoj posjed u Toplicama, kasnije pro¬ 
zvan Tonimir. Pokojnik je bio otac kasnijem glasovitom 
našem ilirskom narodnjaku i historiku Ivanu Kukulje- 
viću-Sakcinskome, a djed hrvatskom pjesniku Božidaru 
pl. Kukuljeviću-Sakcinskome, velikom županu u m. i 
vlastelinu u Ivancu. Vidi se, kako se u toj obitelji po¬ 
štovala glagolica kao slavensko i starinsko hrvatsko 
pismo. 

Kako se dakle vidi, naše Varaždinske Toplice su 
jedan od najljepših krajeva Hrvatske, pa u prirodnom, 



Glavna kupališna zgrada. 


historijskom i zdravstvenom pogledu tako važna točka, 
da zaslužuje, da je i naša omladina na svojim đačkim 
putovanjima kroz hrvatsko Zagorje u što većem broju 
posjećuje. Trebalo bi samo udesiti i tamo jednu stanicu 


Ferijalnog saveza, da uzmogne mladež boraviti i noćiti 
za koji dan u prostorijama tamošnje lijepe i velike 
pučke škole. 


POŽEŠKA ŽUPANIJA. 

JULIJE KEMPF. 

(Zemljopisno-povjesni pregled). 


Područje požeške županije obuhvaća danas povr¬ 
šinu od 4.930.6 km 2 , a teritorijalno je i politički razdi¬ 
jeljeno na šest kotara i to: Brodski 945.6 km 2 , Daru¬ 
varski 547.8 km 2 , Novogradiški 935.9 km 2 , Novski 617.6 
km 2 , Pakrački 770.8 km 2 , i Požeški 1068.7 km 2 . Pod 
upravu pomenutih kotara pripada 68 upravnih općina 
Posebnu magistratsku upravu imadu grad Požega (24.4 
km 2 ) i grad Brod na Savi (20.7 km 2 ). 

Na teritoriju požeške županije živi po službenom 
brojenju od god. 1910. u svem 265.272 stanovnika, od 
kojih otpada na kotar Brodski 47.592, Daruvarski 


33.929, Novogradiški 52.651, Novski 28.621, Pakrački 
38.410 i Požeški 47.970, zatim na grad Požegu 5.899 te 
grad Brod 10.200 stanovnika. Po vjeroispovijesti imade 
185.896 rimokatolika, 67.273 istočno - pravoslavnih, 
2.986 grkokatolika, 3.400 evangelika augsbur. konf., 
3.227 evangelika reform., 2.432 Židova i 48 različnih 
vjeroispovijesti. 

Po mjestima stanovanja broji požeška županija 2 
grada, 8 trgovišta, 473 sela, 52 zaselka i 68 pustara i 
naseobina ili svega 603 prebivališta. 

U starija je vremena, naročito u srednjem vijeku, 
požeška županija mijenjala opseg svoga teritorija za 
sijecajući na zapadu u križevačku i zagrebačku, a na 
istoku u vukovsku županiju. 

1- Svojim geografskim smještajem zauzima požeška 
županija u hrvatskom međuriječju Save i Drave po- 
najljepši prostor, koji pripada i tipu gorskom i tipu po¬ 
savske ravnice. I geografske i hidrografske prilike nje¬ 
zina područja vrlo su zanimljive i po prirodnim ljepo¬ 
tama, a i po materijalnoj kulturi toga najljepšega i naj¬ 
plodnijega kraja srednje Slavonije. 

Požešku županiju ispunjuju srednjim uzdušnim pro¬ 
sjekom od zapada prema istoku gore i planine, što se 
odvajaju od Bilo-gorja iz susjedne Bjelovarsko-Križe- 
vačke županije, prelazeći vinorodnim daruvarskim i 
pakračkim brdima u gorske sklopove Psunja (984 m), 
Papuka (954 m), Krndije (792 m), Dilj-gore (459 m), i 
Požeške gore (637 m).. Potonje gore okružuju dugulja¬ 
stu kotlinu požešku, što su je nekadašnji starosjedioci 
Rimljani zbog prirodnih ljepota i plodnosti tla nazivali 
zlatnom dolinom (vallis aurea). Dakako da se i u dru¬ 
gim sjevero-zapadnim krajevima požeške županije iz¬ 
mjenjuju veće i manje uvale i doline s plodnim uzvisi- 
cama i poljima osobito u daruvarskom i pakračkom, 
pa i u jednom dijelu brodskoga kotara. Neki gorski 
krajevi obiluju osobitim prirodnim krasotama i na mje¬ 
stima divljom romantikom, što nas sjeća značaja alpin- 
skih susjednih zemalja. Te prirodne krasote uvećavaju 
dakako i hidrografske prilike, kojim se divimo na pri- 
mjer u gudurama i uskim klancima oko izvora i gor¬ 
njega tijeka planiskih potoka Bijele, Pakre, Orljave, 
Brzaje, Veličanke, Londže i drugih gorskih voda stu- 
denica. 

Požeškoj županiji na sjever provlači se Papukom 
i Krndijom gorska međa prema županiji virovitičkoj, 
a prema istoku otvara se ravnica nadomak Djakovu i 
županiji srijemskoj. Južni dio požeške županije zahvaća 
široku nizinu na lijevoj slavonskoj obali Save od mje¬ 
sta Lonje na zapadu, pa sve do istočne međe županije 
ispod sela Novigrada na Savi. Desna obala Save pri¬ 
pada od Jasenovca Bosni. 

Gotovo u svim brdskim krajevima županije rodi 
vinova loza i sve vrste voća, a na ostalom području 
izvrsno rode sve vrste žitarica. Posavina obilato rodi 
kukuruzom. Veliku nevolju i štetu trpe i Posavci po¬ 
žeške županije, kad se razlije rijeka Sava. To biva go¬ 
tovo svake godine u proljeće ili u jesen. Tisuće hek¬ 
tara plodna i zasijana zemljišta leži tada pod vodom 
više nedjelja, da uništava trud i muku vrijedna poljo¬ 
djelca. Te nedaće škode i razvitku domaćega stočar¬ 
stva, koje je mnogo naprednije u gorskim krajevima 
županije, nego li u Posavini. 

Gorski krajevi požeške županije ističu se različ- 
nim bogatstvom materijalne kulture. To se bogatstvo 
sastoji iznajprije u brdskim hrastovim, bukovim i po¬ 
nešto crnogoričnim šumama. I posavski su krajevi bo¬ 
gati hrastovim šumama. Pored dosta živo razvite in¬ 
dustrije drvene građe pruža i geološki sastav tla bo¬ 
gatu građu kamenja i ruda za industrijalna poduzeća 
svake ruke. Na tom se polju rada iščekuje jači napre¬ 
dak. Za građenje i uzdržavanje cesta donose gorski 
potoci i rijeke obilje pijeska i šljunka, a bogata snaga 
njihove vode i slapova čeka na eksploataciju u raz- 
lične svrhe još nerazvitih, a poželjnih industrijalnih po¬ 
duzeća. Novijim istraživanjima naišlo se u nekim kota¬ 


rima na bogata stara nalazišta kamenoga uglja, pa¬ 
kline i mineralnog ulja (Požega, Cernik, Bačindol, Pa- 
klenica, Bujavica), te zlatnog pijeska u šljunku oko 
Cernika i Velike. Na svjetskom su glasu topla vrela 
jodnoga kupališta u Lipiku. Pored toga se mnogo po¬ 
sjećuju i željezne toplice u Daruvaru, te alanusko ku¬ 
palište u Velikoj kod Požege. 

Što se tiče prometnih sredstava u požeškoj župa- 
niji, valja da spomenemo u prvom redu neke glavnije 
državne i zemaljske ceste, što prebacuju gorska sedla, 
ili se povlače dolinama i ravnicom. Preko gore Krn¬ 
dije vodi iz virovitičke županije državna cesta iz Na¬ 
šica u Požegu, a odavle dolinom Orljave (Kamenski 
Klanac) u Pakrac—Lipik. Južni trak ove ceste spaja 
Požegu s Novom Gradiškom preko sedla Bijeloga bri¬ 
jega. I dalje se pružaju dobre ceste prema županiji bje- 
lovarsko-križevačkoj. Iz Posavine vodi izvrsna cesta 
preko gorskoga bila kod Bijele Stijene u Lipik. Viro¬ 
vitička je županija izravno vezana s požeškom još div¬ 
nom gorskom cestom iz Vočina u Kamensko preko 
planinskoga sedla kod Zvečeva. Na istok se vije iz Po¬ 
žege prema Djakovu gorska cesta sredinom Dilj-gore, 
a od Pleternice dolinom Orljave, pa brdskim sedlom 
kod Grižića prema Brodu na Savi. Posavska mjesta, 
što su bliže željezničkoj pruzi, veže glavna cesta iz 
Broda prema Novoj Gradiški, Novskoj i Banovoj Ja- 
rugi. Ima još nekoliko zemaljskih cesta između glav- 
nijih mjesta pojedinih kotara. Općinske su ceste između 
zabitnijih sela prilično zapuštene. 

Od željeznica najvažnija je longitudinalna pruga 
Vrpolje—Brod—Sisak, što spaja požešku županiju na 
istoku s virovitičkom i srijemskom, a na zapadu sa za¬ 
grebačkom županijom. Kod Broda je oko 500 m dugi 
most od željeza, kojim je spojena glavna posavska že¬ 
ljeznica s prugom u Bosnu i Hercegovinu (Sarajevo, 
Mostar) sve do Jadranskoga mora (Metković). S pome- 
nutom su glavnom posavskom željeznicom još u vezi 
na području požeške županije transverzalne pruge Na¬ 
šice—Pleternica—Nova Kapela, zatim Novska—Bano¬ 
va Jaruga—Lipik—Pakrac—Daruvar—Suhopolje u žu¬ 
paniji virovitičkoj. Središte županije Požegu veže s uda¬ 
ljenom glavnom prugom krnji željeznički trak iz Ple¬ 
ternice u Veliku. 

Požeška županija ima i vodeni put o najznatnijom 
jugoslavenskom rijekom Savom, budući da njome na 
čitavoj liniji sve do ušća mogu da plove lađe i paro¬ 
brodi. — 

Sebična prometna politika bivših vlastodržaca 
Madžara, s kojima je bila Hrvatska i Slavonija vezana 
u propalom sklopu Austro-Ugarske, obustavljala je i na 
području lijepe požeške županije širenje nužnih željez¬ 
ničkih pruga. Najbolji nam je dokaz zato, što ni sijelo 
županije Požega, ni bogati požeški kraj nema ni danas 
uzdužnu željeznicu prema glavnoj pruzi, koja bi požu¬ 
rivala i pomnažala kretanje prometa prema glavnim 
centrima županije. No upravo se ove godine napunjuje 
60 godina, kako se skoro sreća nasmijala Požegi, po¬ 
žeškoj kotlini i cijeloj našoj županiji, te bi se imala još 
godine 1863. graditi preko Našica, Požege, Kamen- 
skoga, Pakraca, Kutine na Zagreb uzdužna željeznička 
pruga, koja bi spajala Zemun i Osijek sa Zagrebom, 
Karlovcem i Jadranskim morem. 

Ta bi željeznica, da se izvela, bila u gospodarsko- 
industrijalnom i trgovačkom pogledu preporod i sreća 

nesamo Požege i požeške kotline, već i cijele županije, 
ioga divnoga i bogatoga kraja srednje Slavonije. Da se 
ta osnova kojom srećom izvršila, ne bismo mi danas u 
našem prirodninama bogatim krajem gledali samo opu¬ 
stjele vršike isječenih šuma, već i mnoštvo tvorničkih 
dimnjaka svake ruke. 

No zanimljivo je, da je dne 20. i slijedećih dana 
kolovoza 1862. banska konferencija pod predsjedanjem 
bana Jos. Šokčevića dokončala, da se pomenuta že¬ 
ljeznica zbilja sagradi, pa i da je dne 13. travnja 1863. 
sam kralj tu osnovu svojim potpisom sankcionirao; da 
se mjeseca svibnja 1863. skupština požeške županije 
svim faktorima javno zahvalila, a gradsko zastustvo 
požeško dne 27. travnja i. g. u svečanoj sjednici iza¬ 
bralo bana Jos. Šokčevića u to ime počasnim građa¬ 
ninom. Ništa nije koristilo. Naša ljubezna 800 stoljetna 
braća Madžari znali su anulirati, poništiti i isti kra¬ 
ljevski potpis, da mogu kasnije za par godina putem 
zlosretne nagodbe s milijunima zlata iz hrvatskih kra¬ 


jiških šuma svezati Budim-Peštu s otetom našom Ri¬ 
jekom, gdje su pokušali da osnuju svoj dominij i da od 
našega zlatnoga Jadrana stvore novu geografiju i izu¬ 
me novo more — Magyar Tenger! 

Isto vrijedi i za zapušteni promet na rijeci Savi, 
kojoj su ostale sve do danas obale i korito neuređene. 

Ovako bogata prirodnim darovima županija nije 
se ipak mogla da razvije uslijed pomenutih nedaća na 
industrijalnom i trgovačkom polju onako, kako bi to 
bilo poželjno. Centralistička prometna i trgovačka po¬ 
litika dugotrajnih tlačitelja Nijemaca i Madžara, koji 
su priječili Hrvatskoj svaki materijalni i kulturni raz¬ 
vitak, osjetila se nazadno i gorko i na prirodno blago¬ 
slovljenom području požeške županije kao i u cijeloj 
domovini. Sveopća je želja naroda požeške županije, 
da se neoprostive pogrješke i nepravde pređašnje tu¬ 
đinske uprave isprave u današnjoj slobodnoj otadžbini 
Jugoslaviji. Odlučnim faktorima našega grada Požege 
i županije neka bude intenzivnom i jednodušnom bri- 



Lokve. 


gom, da se bar ova naša krnja prkos-željeznica provede 
što prije dolinom Orljave u Pakrac, a dolinom Veli- 
čanke preko Papuka nadomak željezničkoj vezi sa žu¬ 
panijom virovitičkom. 

Autohtoni živalj požeške županije pripada ple¬ 
menu hrvatskomu i srpskomu, premda ima u nekim 
naročito zapadnim krajevima i dosta čeških, slovačkih 
madžarskih, njemačkih, pa i ponešto talijanskih nase- 
ljenika. Do 90 posto žiteljstva bavi se poljodjelstvom 
kao glavnim vrelom privrede. 

Kod domaćega življa uzdržani su mnogi stari na¬ 
rodni običaji, a lijepe narodne poslovice i pjesme prate 
u svim prigodama jednakim korakom i muku i radost 
narodnoga života. 

U etnografskom pogledu prava je slasl; i poezija 
razmatrati svečanu narodnu nošnju, što je i hrvatske i 
srpske seljakinje izrađuju još same na svojim domo¬ 
vima. I kod toga je zanimljivo, kako geografske prilike 
brdskih krajeva županije i onih u Posavini utiskuju 
svoje osobite tipične biljege kod same metode izradbe 
i ukrasnih varijacija vezenja ženske nošnje. A poznato 


je, da je tim tankim svojim ukusom naš narod nesamo 
iz požeške županije, već i iz drugih naših krajeva za¬ 
divio u ljepoti narodnoga ručnoga rada i otmjeni široki 
svijet na mnogim svjetskim izložbama, možemo smjelo 
i otvoreno reći: pred licem cijele Evrope. 

2. U povjesnom pogledu pripada požeška župa¬ 
nija među najznamenitije hrvatske krajeve između Save 
i Drave. Pisani povjesni spomenici iznose na vidik ime 
grada Požege i požeške županije ravno prije 700 go¬ 
dina t. j. godine 1227. Njezino je područje odavna na¬ 
lazištem mnoštva predmeta iz različnih perioda pret- 
historičkoga doba. Doba imperija starih Rimljana za¬ 
stupano je u narodnom muzeju u Zagrebu mnogim pred¬ 
metima iz područja rimskih građevina, rukotvorina, 
uresa, posuđa i numizmatike, što su nađeni u požeškoj 
županiji. U požeškoj su se kotlini našli prošlih dece¬ 
nija fragmenti rimske ceste, što je spajala preko Po¬ 
žege (Incerum) Osijek sa Siskom. Lipik i Daruvar u 
današnjoj požeškoj županiji bili su i starim Rimljanima 
poznati kao toplice (Aquae Balissae i Thermae Jaso- 
rum), dok je uz Savu cvao rimski grad Marsonia, da- 

našnji Brod. Prošle godine naišlo se ispod sela Velike 
kraj Požege na ostanke rimskoga groblja s različnim 
rukotvorinama iz V. stoljeća pos. Krista. 

Teritorijem požeške županije širila se na svršetku 
IX. vijeka moć velikoga župana posavskih Hrvata Lju¬ 
devita, koji je iz svoje prijestolnice Siska odbijao u je¬ 
dinstvu sa Slovencima i timočkim Srbima navale Fra¬ 
naka. U XIII. stoljeću slala je požeška županija svoje 
junake protiv Mongola, koji su provalili iz Ugarske u 
u Hrvatsku. Od početka XIV. vijeka nose odvjetci slav¬ 
ne naše hrvatske porodice Krčkih knezova Franko- 
pana Dujam i Bartol naslove župana požeških. Svršet¬ 
kom XIV. vijeka (1.385.) bila je požeška županija i 
grad Požega znamenitim područjem zajedno sa zem¬ 
ljama bosanskog kralja Tvrtka, protiv madžarskoga 
imperijalizma za kraljica Jelisave i Marije, i njihova 
zastupnika Sigismunda, a pod vodstvom hrvatskih ve¬ 
likaša bana Ivaniša Horvata i Stjepana Lackovića. 
Taj pokret pomaže i srpski vladalac knez Lazar. Ti 
nam događaji od 500 godina natrag pokazuju živu sli¬ 
ku, kako su naši predhodnici budnom svijesti osje¬ 
ćali narodno jedinstvo, kad je trebalo zajednički ra¬ 
diti za slobodu gaženu od tuđinskog nasilja. 

No najviše je stradala požeška županija u rato¬ 
vima s Turcima, koji su nakon zauzeća Slavonije vla¬ 
dali od prve polovice XVI. pa gotovo do svršetka 
XVII. stoljeća i cijelom požeškom županijom. Posav¬ 
ski dio požeške županije bio je i prije i poslije pro¬ 
vala turskih kroz stoljeća uređen i upravljan kao voj¬ 
nička Krajina. Bila je to vječna stražarnica i živi be¬ 
dem protiv nasrtaja osmanlijskih u naše strane. Već 
su se tada stale naseljivati i na područje požeške žu¬ 
panije mnoge srpske porodice ispred zuluma tursko¬ 
ga u Srbiji i Bosni. Na planinskim se vrhovima jednako 
kao i u ravnicama nalazi na teritoriju požeške župa¬ 
nije mnogo razvaljenih kula i gradina, što su ih podigli 
njihovi sredovječni gospodari na obranu svojih ima¬ 
nja. Između različnih gospodara tih gradova u pred- 
tursko vrijeme na području naše županije, spomenut 
ćemo od naših narodnih velikaša Berislaviće Grabar- 
ske gospodare Broda i gradova Pleternice i Bijele Sti¬ 
jene s još nekima uz donji tok Orljave, Hrvoja Vuk- 
čića Hrvatinića u Požegi, Petra Keglevića u Podvrškom, 
Krstu Frankopana u Kraljevoj Velikoj, pa slavnoga 
Nikolu Zrinjskoga, od g .1537. gospodara grada Pa¬ 
kraca. I Turci su se poslije iz tih gradova znali braniti, 
kad su im postali gospodari. 

Poslije oslobođenja od Turaka vladala je požeškom 
županijom bečka komorska i vojnička uprava. Spo¬ 
menici vele, da je bila gora od turske. Velika imanja 
i spahiluci županije dopali su u ruke tuđinskoj vlasteli 
i grofovima, a pod vojničkim austrijskim sustavom ste¬ 
njao je hrvatski i srpski seljak kao dvostruki rob — 
države i gospoštije. Godine 1745. pripojila je kraljica 


Marija Terezija uz srijemsku i virovitičku također i 
požešku županiju pod bansku vlast. No ta je vlast 
bila ovisna o tuđinskoj ugarskoj i tuđinskoj carskoj 
komori. Bečki centralizam poslije cara Josipa II. za¬ 
mijenila je nasilna hegemonija Ugarske. 

Imperijalizam madžarski rastao je sve više, dok ni¬ 
je godine 1848. i u Hrvatskoj buknula buna, koja je 
urodila ratom protiv madžarskoga ugnjetavanja sviju 
političkih prava Hrvatske i Slavonije. Županijske su 
skupštine bile tada čuvarice i prave tvrđe narodnih 
pravica. I požeška se županija odmah našla na bra¬ 
niku svojih prava. Svi njezini stanovnici i Hrvati i 
Srbi nađoše se u bratskoj slozi na odmazdi za prava 
zajedničke sloboštine. Tu slogu narodnu nije mogao 
da razruši ni kasniji mnogogodišnji kruti apsolutizam 
nezahvalne Austrije. 

Klice Gajeva ilirizma, što su bile posijane već 
prvom polovicom XIX. vijeka, da urode iznajprije kul¬ 
turnim, a poslije i političkim ujedinjenjem sviju Hrva¬ 
ta, Srba i Slovenaca na slavenskom jugu, bile su za¬ 
hvatile dobar korijen i u požeškoj županiji. Povratkom 
ustava poslije godine 1860. diže se ponovo narodna 
svijest u kulturnom razvitku Hrvata i Srba ove župa¬ 
nije. Duh Kačića, Gaja i Strossmayera jednako zanosi 
i budi narod iz mrtvila kao i velike kulturno-prepo- 
rodne ideje Dositeja Obradovića i Vuka Karadžića. 
Srbi dolaze da pohode Požegu, Novu Gradišku i druga 
veća mjesta požeške županije, da putem pozorišne 
umjetnosti i narodne pjesme privežu srca Hrvata sa 
srcima Srba u Novome Sadu i Beogradu, a ovdašnji 
Hrvati i Srbi dočekuju ih hrvatskim oduševljenjem i 
vraćaju im pohode. Mnogo je tome djelu narodne slo¬ 
ge i kulturnoga ujedinjenja u požeškoj županiji onih 
godina pripomogao poučno-beletristični časopis »Sla¬ 
vonac« u Požegi, jedini časopis te vrste između Za¬ 
greba i Beograda, u kojem se okupilo pod uredništvom 
podžupana požeške županije Miroslava Kraljevića na 
suradnju lijepo kolo priznatih hrvatskih i srpskih knji¬ 
ževnika. I veliki biskup Strossmayer živo potpomaže 
iz susjednoga Đakova ovo kulturno nastojanje u po¬ 
žeškoj županiji. 

Posljednja povijesna perioda požeške županije za 
hrvatsko-ugarske nagode (1868.—1918.) ističe se una¬ 
toč sporazuma golemim nepravdama madžarske vlade 
prema Hrvatskoj. Te su nepravde u političkom pogledu 
izbijale kad više kad manje i u smjeru, da se razbije 
misao narodnoga jedinstva između istokrvne braće Hr¬ 
vata i Srba. Kako svuda, tako i u požeškoj županiji, 
ipak ta rabota nije uspjela. Duh sloge i sporazuma 
ostao je živ, on ne zastaruje i ne umire nikada. 

Ta nesnosna nagodbena perioda zašla je u svjetski 
rat, u kojem su poražene centralne vlasti i raspad 
Austro-Ugarske požurile ostvaranje države Srba, Hr¬ 
vata i Slovenaca. 


SEDAM ČUDESA STAROGA SVIJETA. 


Stari su narodi poznavali samo sedam čudesa, ali 
već je to bilo dosta, da nas uvjere, koliko su stari 
narodi već bili usavršeni u pojedinim granama zna¬ 
nosti i umjetnosti. Bez raznih strojeva, dizala i drugih 
pomagala, sa samim primitivnim oruđem načinili su 
takove građevine i spomenike, koje bi mi raznim po- 


MLADI HISTORIK. 

/ 

magalima teško načinili. Nažalost nijesu nam se sve 
te građevine uščuvale, jer su bile građene iz lošeg 
materijala, pa ih je zub vremena uništio, ili su rato¬ 
vima bile razorene. 

Kao prvo čudo staroga svijeta spominju se tri ve¬ 
like piramide kod Gizeha. 

To su Cheopsova ili Kufu piramida, Kafra i Men- 
kerova piramida. 

Najveća je od njih Cheopsova piramida. Je¬ 
dan joj je brid 233 metra dug, a visina joj je izno¬ 
sila 147 metara; danas iznosi samo 136 metara, jer joj 
fali vrh, a tim je nastao prostor na kome se može smje¬ 
stiti do sto osoba. Kamena ima u njoj oko dva i pol mili¬ 
juna kubičnih metara. Ona sadržaje tri komore, od 
kojih je najdonja trideset metara ispod baze piramide, 
druga t. j. srednja prostorija služila je za kraljičinu gro¬ 
bnicu, a treća najviša, bila je grobnica kraljeva. Nad 
grobnicom kraljvom nalaze se još neke prostorije, koje 
su samo zato, da ne bude prevelik tlak nad kraljevom 
grobnicom. Po Herodotu gradilo je tu piramidu 100.000 
radnika kroz 30 godina. 

Druga po veličini je Kafra piramida a najmanja je 
treća Menkerova piramida, koja se odlikuje svojom 
brižnom izgradnjom. 


Osim tih piramida ima još drugih, svega skupa oko 
80, a sve se nalaze na desnoj strani rijeke Nila. Bri¬ 
dovi tlocrta uvijek su usporedni sa smjerovima strana 
svijeta. Sagrađene su iz kamena u oblicima kvadera, 
ili iz opeka načinjenih iz nilskoga mulja na suncu pe¬ 
čenog. 

Po novijim istraživanjima, koja su potvrdila i He- 
rodotove navode, nastale su piramide na slijedeći na¬ 
čin: Vladalac, koji je sebi još za života gradio grob¬ 
nicu, dao ju je najprije izdubsti u kamen. Takve su 
se grobnice zvale »mastabe«. Kad je to bilo gotovo, 
dao je na to podići zgradu u obliku piramide. 

To se sagradilo najprije u obliku stuba, a onda a 
obložilo odozgor prama dolje granitom. Ulaz u 
piramidu bio je uvijek sa sjeverne strane. Poslije 
ukopa zatvorili bi ulaz velikim kamenjem tako, da se 
jedva moglo razabrati, gdje se dva kamena sastaju 
To su činili zato, da se ne bi grobovi kasnije pronašli. 


Kuželj (gorski kotar). 



No to nije ništa koristilo, jer su već u starom vijeku 
većinu tih grobova orobili, a granit, kojim su bili oblo¬ 
ženi, upotrebljavali su već Rimljani za svoje građevine. 

U Menkerovoj piramidi nađen je još sarkofag, ali 
je taj kod prevoza u Evropu potonuo zajedno s lađom. 
Piramide pokazuju nesamo da su Egipćani bili veliki 
graditelji, nego i astronomi, što se vidi po tom, jer se 
iz komore, koja se nalazi trideset metara ispod baze, 
vidi iz hodnika, koji vodi do te komore, zvijezda po- 
larnica. 

Drugo je čudo svijeta potpuno uništeno, te nam je 
ostalo samo ime. To su »Semiramidini viseći vrtovi«. 
Ime su dobili po tom, što nijesu bili na zemlji, nego 
na krovovima zemljom pokritim. Po predaji dao ih je 
sagraditi Nebukadnezar svojoj ženi, Semiramidi. Drugo 
o tim vrtovima ne znamo, jer niti njihove ruševine više 
ne postoje. 

Treće nam se čudo sačuvalo kao ruševina, pa po 
njoj možemo stvoriti sliku, kako je izgledalo, lo je 
hram božice Artemide u Efezu u Maloj Aziji. Sagra¬ 
đen je u obliku »dipterosa« t. j. hrama, koji je opkoljen 


s dva reda stupova. Duljina mu je bila 133 metra, a 
širina 69 metara. Svega zajedno imade 128 jonskih stu¬ 
pova, 19 metara visokih. Pojedine grede arhitrava bi¬ 
jahu preko 9 metara duge. Godine 356. po Kr. bude 
zapaljen od nekoga Herostata, a obnovio ga Demo- 
sten. Kasnije ga je opet Neron orobio, a god. 262. po 
Kr. istočni Goti zapalili i uništili. 

Četvrto je čudo Zeus Olimpijski. Njegovih osta¬ 
taka nemamo nikakvih, nego neke opise, a na novcu 
rimske pokrajine Elide, gdje se i Olimp nalazi, imamo 
sliku, kako je izgledao. Po opisu grčkog putopisca Pau- 
zanija izgledao je kip otprilike ovako: u srednjoj lađi 
Zeusova hrama bio je postavljen kip, koji je prikazivao 
Zeusa na prijestolju. U desnoj ruci držao je božicu Po¬ 
bjede, a u lijevoj ruci žezlo s orlom. Sjedio je na prije¬ 
stolju visokom 4 metra, a cijeli kip bio je velik 18 me¬ 
tara i sizao skoro do stropa hrama. Prijestolje je bilo 
izrađeno iz slonove kosti i zlata ukrašeno draguljima 
Sam je kip bio načinjen iz ebanovine obložene tan¬ 
kim pločama slonove kosti. Kosa i brada bijahu od 
zlata, a u očne šupljine bijahu umetnuti najskupocjeniji 
dragulji. 

Peto je čudo grobnica kralja Mausola od Karije 
nazvan »Mausolej«. 

Dala juje sagraditi po njegovoj smrti njegova žena 
Artemizija iz Kalikarnasa god. 353 pr. Kr. Sastojala 
se iz četverouglatog podnožja, koji je imao u opsegu 
129 m. Nad tim se podnožjem dizao hram s jonskim 
stupovima, među kojima bijahu kipovi. Hram je bio 
posvećen herojima. Na kraju bijahu 24 stepenice, koje 
imahu oblik piramide, a na vrhu bijahu tri metra vi¬ 
soki kipovi Mausola i njegove žene Artemizije. Cijela 
mu je visina bila 44 metra. 

Bizantinski biskup Eustatije spominje još u 12. vi¬ 
jeku, da je još onda spomenik bio dobro uščuvan. Sli¬ 
jedećih je godina podnožje sasma propalo, a godine 
1522. upotrijebiše ga Ivanovci kao kamenolom za svoj 
samostan. 

Istom godine 1857. otkrije Newton na mjestu, gdje 
je taj hram stajao, tri metra visoke kipove Mausola i 
Artemizije i još neke kipove i relijefe, koji prikazivahti 
bitku Amazonaka. Sad se ti ostaci nalaze u Britskom 
muzeju u Londonu. 

Po tom su spomeniku nazvani i drugi lijepi nad 
grobni spomenici »mausolejima«. 


Kao šesto čudo svijeta spominje se Kolos s otoka 
Roda. 

Otok Rod leži na istočnoj strani Egejskoga mora 
udaljen 18 km od Male Azije (Karije). Grad Rod bio 
je utvrda, a imaše dvije luke. Od mnogih znamenitosti 
najjače se isticao brončani kip posvećen bogu sunca 
Heliosu. To je bio rodski kolos. Izradio ga je kipar 
Kares god. 290. pr. Kr., a stajao je trista talenata. 

Visina mu je bila 32 metra. Stajao je raširenim no¬ 
gama preko ulaza u luku, a pričalo se, da su ispod 
njega mogle ploviti najveće lađe s napetim jedrima. 
No već god. 223. pr. Kr. (to jest već 56 godina poslije) 
bude od potresa prebačen u more, i tamo ležao sve 
do godine 672. po Kr., kad su Arapi zauzeli otok Rod 
i ostatke kipa prodali. Te je ostatke prenosilo 900 
deva. 

Sedmo, a i posljednje čudo staroga svijeta, jest 
svjetionik na otoku Paru. Otok Par leži pred Aleksan- 
drijom i bio je s 1290 metara dugim umjetnim nasipom 
spojen sa čvrstim kopnom. Svjetionik je bio sagrađen 
pod upravom Ptolomeja Filadelfa. Imao je osam spra- 
tova, koji bijahu obloženi mramorom. Ukupna mu je 
visina iznosila 160 metara. Na vrhu je gorjela naravna 
vatra, koja se vidjela na udaljenost od 55 kilometara. 


NAJSTARIJA HRVATSKA PROSVJETA. 

R. STROHAL. 


Najstarija prosvjeta zastrta je prilično jakom ko¬ 
prenom tame. Istom u novije vrijeme kušalo se tu ko¬ 
prenu skidati i tako smo doznali, ako ne za sve, a ono 
bar za neke plodove najstarije prosvjete hrvatske. 

Kad su Hrvati primili sv. krst, pristali su u prvi 
mah uz kulturu grčku, bizantinsku, kako se u ono vri¬ 
jeme gojila u bizantinsko-kršćanskoj literaturi kao i 
ostali južni Slaveni, (jer su prvi prosvjetitelji južnih 
Slavena bila braća Ćiril i Metod u 9. vijeku, rodom 
iz Soluna), na jeziku slavenskom, koji jedni zovu starim 
bugarskim, a drugi starim slovenskim. Tim su jezikom 
naučali oni Slavene u Moravskoj i u Panoniji. Kad su 
prilike u Moravskoj i Panoniji postale nepovoljne po 
slavensku prosvjetu, prenesli su neki učenici braće Ći- 
rila i Metoda svoj rad u Bugarsku, a neki i u Hrvatsku. 
Pismo, kojim su se u prvi mah ti prosvjetitelji slaven¬ 
ski služili, bilo je po svoj prilici glagolsko. 

Hrvati su primili knjige prvih slavenskih prosvje¬ 
titelja, pa stoga te knjige nijesu bile napisane narod¬ 
nim hrvatskim jezikom, već pomenutim starim bugar¬ 
skim (slavenskim) jezikom. S tim knjigama primili su 
Hrvati i najstarije slavensko pismo glagolsko. Budući 
da se hrvatski jezik već onda dosta razlikovao od je¬ 
zika staroga bugarskoga, mijenjali su, prepisujući te 
knjige neki više drugi manje glasove, kojih nijesu u 
svom jeziku imali, u glasove, koji su oni njima nepo- 
znatne glasove zamjenjivali u njihovom jeziku. I tako 
se razvio jezik u crkvi, koji zovemo slaveno-hrvatski. 
Tim su jezikom bile napisane naše najstarije crkvene 
knjige, zatim razne molitve, pjesme i takozvane 
apokrifne priče i legende. 

Ali su se Hrvati brzo odvratili od Bizanta i kul¬ 
ture grčke, pa se okrenuli Rimu i zapadno-evropskoj 
kulturi. Tim što su pristali uz zapadno-evropsku kul¬ 
turu, počeli su u svojoj knjizi rano napuštati onaj sla¬ 


veno-hrvatski jezik i uvoditi po uzoru zapadno-evrop- 
skih naroda narodni hrvatski jezik (čakavsko narječje) 
u svoju knjigu. Pridržali su onaj slaveno-hrvatski jezik 
samo u strogo crkvenim knjigama i sačuvali ga kao 
neku svetinju sve do današnjih dana, samo što su ih 
već rano prilagodili obredu i načelima rimske crkve. 

Okrenuvši se Hrvati k zapadno-evropskim naro¬ 
dima, stupa i njihova prosvjeta uporedo sa prosvjetom 
tih naroda. Dakako da je ta prosvjeta sva bila prema 
duhu onoga vremena nabožna. Kad je u nas počela 
knjiga na narodnom jeziku, ne možemo točno odrediti. 
Najstariji sačuvani pisani spomenici potječu iz 14. vi¬ 
jeka (odlomaka imademo i starijih). No ti spomenici 
pokazuju već takovu okretnost u pismu i stilu, da mo¬ 
žemo posve sigurno tvrditi, da se hrvatska knjiga 
gojila već mnogo prije. 

Najstarija sačuvana pjesma sačuvala nam se u ru¬ 
kopisu iz početka 14. vijeka. To je jedna božična pje¬ 
sma, koja počinje »Bod se rodi Vitliomi«. Najstarija 
svjetovna pjesma »0 zloj ženi« potječe također iz 14. 
vijeka. Najstarije prozaično djelo sačuvalo se također 
iz 14. vijeka pod naslovom »Cvet vsake mudrosti«. To 
je praktično moralna filozofija. 

Prvi hrvatski pisci bili su svećenici. Njihove mnoge 
pjesme postale su narodnim pjesmama, te su ih slijepci 
nekoliko vijekova uz gusle pjevali. Nekoliko takovih 
pjesama sam ja zabilježio prije četrdeset godina od 
jednoga slijepca na Sušaku, te su neke štampane u I. 
knjizi Narodnih pjesama, što ih je Matica hrvatska 
izdala. Među tim pjesmama najpoznatija je ona o bo¬ 
gatom Gavanu. 

Takozvani popovi glagolaši prevodili su iz latin¬ 
skoga jezika već vrlo rano sve ljepše crkvene pjesme, 
kojima su slavili i veličali svečane dane u crkvenoj 
godini, zatim razne crkvene obrede, košto i pjesme 


— 163 — 


namijenjene raznim svecima. Osobito se među ovim 
pjesmama ističu pogrebne pjesme, iz kojih su se razvile 
u nekim krajevima hrvatskoga naroda pučke nari¬ 
caljke. 

Povodeći se naši svećenici za svojom braćom u 
zapadnim evropskim narodima priređivali su narodu 
crkvena prikazanja, u kojima su isprva prikazivali 
muku i smrt Isukrstovu, a kasnije i koji dogođaj iz 
života Isukrstova, (porođenje) ili drugih svetaca sta¬ 
roga i novoga zakona. Obrađivali su i dramske mora¬ 
litete. Ova su prikazanja prikazivali isprva u crkvi, 
kasnije na trgu, u samostanskim dvorištima i t. d. Ru¬ 


kopisa takovih prikazanja sačuvalo se već iz 15. vijeka. 

Za zabavu i pouku naroda prevodili su iz latinske 
i talijanske literature apokrifne priče i legende, kojih 
nijesu već prije primili iz stare bugarske knjige, zatim 
zbirke takozvanih mirakula (čudesa) i zatim pripo¬ 
vijetke svjetskoga sadržaja, kao o trojanskom ratu, — 
o mudrom Akiru, — o Aleksandru Velikom i Vidinje 
Tondalovo. 

Poučna je knjiga također lijepo procvala. Imademo 
rukopisa iz 15 vijeka, u kojima su sačuvana cijela do¬ 
sta oprečna djela, kao A n t o n i n ili pouka svećeni¬ 
cima za sv. ispovijed. — Dialogi sv. Grgura pape Ve- 



Delnice. 


likoga, — Lucidarij hrvatski (mala enciklopedije zna¬ 
nja), — knjige mudroga Kata (disticha moralia Ca- 
tonis) i t. d. 

Imademo već iz 15. vijeka i zbirka propovijedi 
osobito korizmenih propovijedi. 


Kako je jaka bila već u 15. vijeku hrvatska pro¬ 
svjeta, najjačim nam je dokazano, što bi već g. 1494. 
podignuta hrvatska (glagolaška) štampama u Senju, 
koje mjesto bijaše prvo kulturno središte prvi naroda. 

Kratki odgovori znamenitih ljudi. 

«**»•• — 

— 1. Kada su pripovijedali Filipu Macedonskom 
da ga mnogi atenski govornici imitiraju u govorima, rečo: 
»Nastojat ću, da dokažem svojim životom i svojim djelima, 
da oni lažu«. 

— 2. Polikrat, silnik sa Sama, pokloni grčkom pjes¬ 
niku Anakreontou veliku sumu novaca. Pjesnik je primio 
i tako se uznemirio zbog zlata, da ne mogaše spavati neko¬ 
liko noći. Tada je povratio novac s riječima: »Ne vrijedi ne¬ 
mira, koji mi prouzrokuje«. 

— 3. Karlo II. i njegov brat Jakob dođoše k M i 11 o n u, 
đa ga prekore, obasuše ga pogrdama i završiše riječima: 
»Nitkove, tvoja je sljepoća kazna sudbine zbog tvojih gri¬ 
jeha«. Štovanja vrijedan pijesnik odgovori: »Ako je udes 
kaznio moje grijehe sljepoćom, kakovi su bili grijesi vaše¬ 
ga oca, koji je bio kažnjen smrću«. 

— 4. M a 1 e k, vezir kalifa Mustafa, pobijedio je Grke 
i uhvatio njihova kralja. On je zapovijedio da dovedu uhva- 
ćenika u njegov šator i zapita, što on očekuje od pobjedi- 
telja. Kralj je odgovorio: »Ako vodiš rat kao kralj, daruj 
mi slobodu; ako ga vodiš koa trgovac, prodaj me; ako ga 
vodiš kao mesar, zapovjedi, da me usmrte«. Turski vojsko¬ 
vođa darovao mu slobodu. 

— 5. Tri miša. — Praznovjerni knez vidio je jednoć u 
snu tri miša: tustog, mršavog i slijepog. Knez zapita poga- 
dača, koji je ovako razjasnio san: »Tusti miš je vaš mini¬ 
star, mršavi je vaš narod, a slijepi je vaša slika i prilika, 
moj kneže«. 

— 6. Mladi čovjek sjedaše u loži s lordom North, koga 
on ne poznavaše i započe razgovor. Dvije gospođe uniđoše 
u drugu ložu. 

»Ne možete li mi reći«, zapita mladić, »tko je ona ružna 
stara žena, koja je upravo unišla?« 

»Jest« odgovori lord North s veselim izrazom lica, »mogu 
vam reći, to je moja žena«. 

»Molim za oproštenje« mucaše zacrvenjeli mladić, »ja 
ne pitah za nju, pitao sam za užasno strašilo, koje je s 
njom«. 

»To je moja kći« odgovorio je smijući se 4ord. 

— 7. Bogataši i učenjaci. — Tašti bogataš zapita uče¬ 
njaka: 

»Zašto se često vidi učenjake i književnike u kućama 
bogataša, ali rijetko bogataše u domovima učenjaka?« 

»Jer mudri ljudi« odgovori on »poznaju vrijednost bogat¬ 
stva, a bogati često ne razumiju vrijednost mudrosti.« 

— 8. Ja ne znam. — Duval, glasoviti knjižničar Franje 
Prvog, odgovaraše često na pitanja o različitim znanstvenim 
problemima riječima: »Ja to ne znam«. »Ali« reče mu jed¬ 


nom luda, »kralj vam plaća, da vi to znadete«. »On plaća 
za ono, što ja znam« odgovorio je čedno učenjak, »kad bi 
mi on htio platiti za ono, što ja ne znam, ne bi dostajala sva 
blaga njegove kraljevine«. 

Iz knjige »Una Legolibro« od dr. Kabe-a. 

s esperanta prevela Nada Majerić. 

Malo statistike o Ferijalnom Savezu. Nakon osnutka po- 
hitilo je đaštvo listom u F. S. misleći, da će naići na ure¬ 
đene kolonije, spremna i čista svratišta i silne povlastice 
na željeznicama. Ne našavši odmah toga, nastade neoprav¬ 
dano razočaranje. Broj članova sa 14.000 pade na 4.000. No 
ti članovi, koji su preostali u F. S., žrtvovali su se za svoje 
drugove. Neumornim radom uspjelo je F. S., da dobije po¬ 
vlastice na svim željeznicama u državi, da organizira svra¬ 
tiste u svakom malo većem mjestu, a po selima imade svoje 
dobrotvore, koji će radosno primiti našu mladež. Ove go¬ 
dine bit će ostvareni i neki planovi kolonija (Bohinj, Bled, 
Plitvice i t. d.). Za vrijeme velikih praznika prošle godine 
radila su kod nas 42 svratišta, od kojih su neka raspolagala 
sa 30—60 pogodovnih mjesta za članove F. S. U većim gra¬ 
dovima dobio je F. S. za svoje članove vrlo dobru i jeftinu 
hranu u pučkim kuhinjama. Kroz naša najveća i najvažnija 
mjesta: Zagreb, Ljubljanu, Beograd, Sarajevo i Dubrovnik, 
proputovalo je oko 500 članova.Bled i koloniju F. S. na vrelu 
Prače (kraj Sarajeva) posjetilo je 200 članova, a nijedno 
drugo mjesto nije bilo posjećeno s manje od 25 članova. 
Poredivši te brojke s brojem članova vidimo, da je gotovo 
popriječno svaki član bar jednom putovao. — Upis novih 
članova dosegao jć skoro broj lanjskih članova, koji su bili 
organizirani u 71 podružnicu. Ove će godine podružnica a 
i članova biti znatno više. 

Zagrebački zbor. Dne 22. travnja otvoren je u Zagrebu 
drugi veliki sajam i izložba uzoraka, na kojem su domaća i 
strana industrijalna poduzeća izložila svoje proizvode. Sa¬ 
jam je pun uzoraka gotovo svih proizvoda, koji se u našoj 
državi produciraju, pa se vidi, da je i u industrijalnom po¬ 
gledu naša država posljednjih godina znatno napredovala 
Trgovci i industrijalci trudili su se u svakom pogledu da ta 
izložba bude lijepa, pa je prostor, na kojem je izložba pri¬ 
ređena svaki dan pun svijeta i domaćeg i stranog. Zbor je 
posjetila školska mladež raznih zagrebačkih škola, u pratnji 
svojih nastavnika, a došli su i učenici i učenice srednjih — 
naročito trgovačkih — škola i iz pokrajine. Tako su došli 
maturanti trgovačke i učiteljske škole osječke, trgovačka 
škola iz Novoga Sada i iz još nekih drugih mjesta, koji su 
tom prilikom razgledali i Zagreb i njegove kulturne institu¬ 
cije kao i ostale znamenitosti grada. 

KAZALIŠTE I GLAZBA. 


HRVATSKO KAZALIŠTE. 

Hrvatsko kazalište proslavilo je dne 3. veljače o. g. opet 
jedan jubilej. Svečar je gospodin Gjuro Prejac, koji si je 
svojim radom u kazalištu i izvan njega stekao simpatije i 
štovanje zagrebačkog općinstva, pa je te večeri primio bez¬ 
broj dokaza toga štovanja. Prikazivao se »Šišmiš«, poznata 
opereta od Straussa, koja je pored svega toga što je ope¬ 
reta posljednje dvije godine potpuno zanemarena, potpuno 
uspjela, jer su se glumci od prvoga do posljednjega trudili, 
da dadu sve, što mogu, u počast svome drugu jubilarcu. 

14. ožujka donijela je uprava premijeru »Florentinski še¬ 
šir« od Eugena Labiche. Kazališna uprava pokazala je opet; 
da je ili u izboru komada slabe sreće ili da nema dosta 
ukusa za odabiranje komada, koji bi mogli ostati trajno na 
repertoiru našega kazališta, i koji bi kazališnoj publici da¬ 
vali sve ono, što ona od njega očekuje. Kritika je gotovo 
jednoglasno taj slabi ukus kazališne uprave zamjerila, pa je 
doista čudo, zašto se u ovim teškim prilikama, gdje je iz¬ 
vedba svakoga novoga komada u vezi s velikim troškovima, 
muči i onako slabo plaćene kazališne sile učenjem novih 
komada, koji se već kod premijere osuđuju na propast. 

18. travnja dobili smo jedan domaći novitet od Milana 
Begovića pod naslovom »Svadbeni lijet«, o kojem je bilo 
već govora u posljednjem broju našega lista. 

Kad govorimo o kazalištu, treba da još spomenemo 25.- 
godišnjicu Milke Ternine, koja je u našem kazalištu prosla¬ 
vljena i koja je bio zaista pravi njezin triumf. Kazališna je 
uprava telefonski čestitala intendantu Miinchenskih dvor¬ 
skih kazališta, a svečarica, koja se tada nalazila na dopustu u 
Zagrebu, upravo jubileja, bila je upravo obasuta darovima i 
sviiećem mnogobrojnih štovatelja. Baš ti jubileji, koji se u 
našem kazalištu redaju jedan za drugim pokazuju, kako 
naša publika zna cijeniti umjetnost i kako točno vodi račun 
o radu svih umjetnika pa ih prema zasluzi i nagrađuje. Tre¬ 
ba spomenuti, da je dne 7. veljače gospodin Tito Strozzi 
čitao u velikoj dvorani Glazbenog zavoda pod vrlo malo¬ 
brojnom 'publikom svoje dramsko djelo: Tragediju čovjeka 
Jude iz Kariota, »Ecce Hommo«. Uz vrlo mnogo dobrih i 
dubokih scena ima u djelu ponešto banalnosti pa bi autor 
dobro učinio, kad bi svoju dramu prije nego se bude izvela 
u kazalištu, skratio, jer bi time djelo kvalitativno samo 
dobilo. 

Koncertni život. Čitave je korizme i ovo uskrsno i pred- 
uskrsno vrijeme bio koncertni život osobito bujan. Domaći 


i strani umjetnici upravo se redaju jedan za drugim, i pu¬ 
blika puni uz velike izuzetke gotovo svaki puta do kraja 
dvorane Glazbenog zavoda. 

U prvom redu treba spomenuti da je 16. veljače o. g. 
priredilo zagrebačko pjevačko društvo »Kolo« koncert samo 
za učenike viših razreda zagrebačkih srednjih škola i to u 
gombaoni donjogradskih srednjih zavoda. Kako nije bila ni- 
kakova ulaznina i kako u naše mladeži imade vrlo mnogo 
razumijevanja za muzičku umjetnost, skupilo se u toj dvorani 
veliko mnoštvo učenika i učenica i veliki broj profesora, 
koji su vrlo pozorno slušali vrlo lijepi koncerat toga našeg 
majstora, pa treba ovakovo nastojanje najtoplije pozdraviti, 
to više, što je danas mladeži baš radi skupih ulaznica često 
ako ne uvijek uskraćen užitak, koji priređuju pjevačka druš- 
tav i pojedinci na svojim koncertima. 

Zagrebačka filharmonija priređuje redovno svoje matineje 
u »Muzic-Hallu«. Te su matineje postale već tako popularne, 
da je velika dvorana Music-Halla postala već premalena za 
veliki broj posjetilaca, koji žele, da na taj koncert dođu. 
Među gostovanjima, koje su priredili strani umjetnici, mo¬ 
ramo spomenuti u prvom redu pianistu dr. P. Weingartena, 
koji je dne 27. veljače priredio u dvorani Glazbenog zavoda 
klavirsko veče s osobito biranim programom. Koncerat je bio 
tako posjećen, a publika tako oduševljena, da je umjetnik 
priredio i drugi dan t. j. 28. veljače drugi svoj koncerat, koji 
je isto tako bio dobro posjećen kao i prvi. 

Od domaćih umjetnika priredila je koncerat gospođica 
Herma Cshillagh, koja je tim koncertom prvi puta nastupila 
kao koncertna pjevačica, svršivši istom sve svoje študije, 
te je pokazalo mnogo svježine i gipkosti, a mali nedostaci, 
koji su se jedva primijetili, bez sumnje će za kratko vrijeme 
posve nestati. Nadalje je priredio svoj koncerat profesor 
naše muzičke akademije »Ćiril Ličar«, koji je kao uvijek 
izbio iz klavira toliko zvučnosti i snage, da su posjetioci bili 
i opet zadivljeni poradi vještine, kojom g. Ličar prebira po 
tipkama klavira. Treba još spomenuti i to, da je 16. ožujka 
na Intimnoj večeri glazbenog zavoda na programu »Šuma 
Stridorova« od Ivane Brlić-Mažuranićeve, kojoj je glazbu 
napisao dr. Božidar Širola. 

U velikoj nedjelji bio je interes publike svraćen od naj¬ 
veće česti crkvenoj i duhovnoj muzici, pa je zagrebačka pu¬ 
blika kao svake godine tako i u ovoj godini prisustvovala 
u velikom broju pjevanju Jeremijinih tužaljki u prvostolnoj 
crkvi. 


ŠPORT I SOKOLSTVO. 


Međunarodne ski-utakmice i ski-kongres u Pragu 

održan je od 4. do 7. veljače uz sudjelovanje mnogobrojnih 
delegata i vozača iz Češke, Jugoslavije, Norveške, Švedske, 
Francuske, Austrije, Njemačke, Finske, Rumunjske, Italije. 
VII. međunarodni ski-kongres otvoren je u gradskog vijećnici 
pozdravom gradonačelnika Praga dra. Bakse, a na to su kroz 


tri dana slijedile sjednice i raspravljanja o raznim među¬ 
narodnim i tehničkim pitanjima za ski-šport. Prvi među¬ 
narodni kongres održan je u Kristianiji, a kasnije su održani 
kongresi u Stockholmu, Miinchenu i Bernu. Među raznim 
zaključcima bilo je prihvaćeno, da se imade zamoliti Inter¬ 
nacionalni Olimpijski komitet, da se u program olimpijskih 

i^ara uzmu i zimske sportske vježbe, što je i prihvaćeno, 
te će se za naredne olimpijade god. 1924. u Parizu prirediti 
i velike zimske olimpijske igre u Pirinejima. Jugoslavija je 
ovaj put prvi puta nastupila na tom međunarodnom kon¬ 
gresu sa nekoliko delegata i vozača, a zastupnikom za Ju¬ 
goslaviju je izabran predsjednik zimskosportskog jugosla¬ 
venskog saveza sveučilišni profesor dr. Fr. Jesenko iz Ljub¬ 
ljane, gdje je i sjedište Jugoslavenskog zimsko-športskog 
Saveza. Uz njega je izbaran u odbor i g. Badjura, poznati 
slovenski turista i propagator ski sporta u Sloveniji. 

Ovogodišnje zimske priredbe. Jugoslavenski zimski sport¬ 
ski Savez priredio je ove sezone razne sportske utakmice 
po Sloveniji, koje nisu osobito uspjele, jer nije bila ove 
zime osobita sezona. Priređene su utakmice u brzom i umjet¬ 
nom sklizanju, utakmice na ski i s ručnim saonicama, kod 
kojih su sudjelovali samo Slovenci, jer u Hrvatskoj skoro 
nije bilo ni leda ni snijega. 

U Češkoj je održan u veljači veliki VII. medjunarodni 
ski-kongres u Pragu, na kojem su medju drugim narodima 
bili zastupani i jugoslavenski zimsko-sportski savez. Tom su 
prilikom bile priređene velike međunarodne utakmice na 
50 i P7 kim, vožnje sa ski u Krkonošima u Novom Svijetu. 
Prvi su bili Norvežani i Finci, a iza njih najbolji Nijemci i 
Česi. I Jugoslaveni su sudjelovali no razmjerno sa slabim 
rezultatima, jer naši ljudi naravno nemaju takove spreme i 
prilike za vježbanje. Zanimljiv je bio tom prilikom izlet za 
školsku mladež sa skijama u Krkonoše, koji je bio priređen 
u počast međunarodnog kongresa. Iz okolišnih mjesta pri¬ 
kupilo se do dvije tisuće mladića i djevojaka sa skijama pod 
vodstvom svojih učitelja i profesora. Na izlet su pošli po¬ 
sebnim vozom, koji je bio lijepo iskićen zelenilom i narod¬ 
nim barjacima, željeznička direkcija poslala je same dobre 
vagone, a omladina ponijela je sobom hranu za cijeli dan, 
koji je sprovela u najljepšem raspoloženju. Za mladež su 
bile priređene posebne utakmice za ustrajnu vožnju i sko¬ 
kove, te su postignuti prilični rezultati. 

U Poljskoj je bila iza toga priređena II. međunarodna 
utakmica u Zakopanima u Karpatima, koja je vrlo lijepo 
uspjela. Poljaci se osobito ljepo ističu u skokovima, ali nisu 
tako jaki u ustrajnoj vožnji kao na pr. Česi. Kako je malo 
prije toga bila međunarodna utakmica u Češkoj i skoro isto¬ 
dobno međunarodna utakmica u Francuskoj, nije u Zakopane 


došao nikakav reprezentant tuđine osim iz Ugarske, koji su 
i postigli dobre uspjehe. Naši jugoslavenski sportiste bili su 
lanjske godine u Zakopanima na I. međunarodnoj utakmici, 
no ove godine nisu mogli sudjelovati, jer su bili u Češkoj. 
Još se ove zime obdržavala jedna velika međunarodna utak¬ 
mica sa skijama i to u Pirinejima na Francuskoj strani 
u Luchon-Superbagneres blizu Lourda. Sudjelovali su: Fran¬ 
cuzi, Švedi, Švicari, Česi, Poljaci i Španjolci. Napose je su¬ 
djelovala i vojska od svih tih naroda, te se u svemu istakla 
kao najbolja Švedska i Češka, a u skokovima Poljska. 

Laka atletika. Cross-Country, Prvenstvo srednjih i viso¬ 
kih škola u Zagrebu. Dne 11. ožujka održano je Cross-Coun- 
try u Maksimirskom perivoju sa Haškovog igrališta na 3.000 
i 5.000 m, kod kojeg je sudjelovalo do tridesetak srednjoško¬ 
laca i 13 visokoškolaca. Na start stupilo je šest srednjoškol¬ 
skih zavoda, od kojih je došlo na cilj pet društava. Kao prva 
momčad placirala se srednja tehnička škola, kao druga I. 
realna gimnazija, a kao treća preparandija, kao četvrta III. 
realna gimnazija, a kao četvrta I. gimnazija. Među visokim 
školama došla je kao prva momčad Univerza, a druga Teh¬ 
nika. Među pojedincima se osobito istakao kod srednjoško¬ 
laca Ferković, a kod višeškolaca Schneller. Vremena polu¬ 
čena za trke bila su dosta povoljna unatoč slabog terena 
poslije kiše. Naredna Contry-trčanja bit će priređena u svib¬ 
nju, a priređuje ih Hašk u okviru svojih jubilarnih utakmica 
za proslavu 20 godišnjice opstanka svoga kluba. 

Športske anegdote, čitamo u Zagrebačkom »Športskom 
Listu« ovaj zanimljivi športski događaj. Lanjske godine u 
jednom matchu Engleskog kluba bilo je vrijeme vrlo maglo¬ 
vito. Sudac jle stajao u sredini igrališta i vidio je jedva golne 
vratnice. No kako su igrale dvije momčadi, jedna jaka a 
druga slaba, to se je igralo samo na jedan goal. Vratar jačih, 
koji je bio bez posla, nije vidio, što se zbiva kod protivnika. 
Magla se prostrla, a sudac prekine igru. Zaboravilo se avi- 
zirati osamljenoga vratara o prekidu igre. Malo kasnije su 
se igrači već svlačili i tu im padne u oči, da među njima 
nema vratara. Tražili su ga i našli na goalu kao pravog 
čuvara svog svetišta, u strahu, da ne bi neprijateljska lopta 
ušla u goal. Dapače, kad ga je jedan od njegovih igrača 
tražio, on mu je diktirao, da čuva dobro svoje mjlesto, te je 
pripravan raširio ruke, da dočeka neprijateljsku loptu. 


AMATERSTVO. 


FILATELIJA. 

Naše nove marke. Izašla je nova serija maraka s likom 
kralja Aleksandra na mjesto kralja Petra. Tako je izašla 
marka od jednog dinara u smeđoj boji, kao dosadanja marka 
od deset dinara, koje više nema u prometu. Dalje je izašla 
marka po 15 dinara u svjetloljubičastoj boji kao dosadanje 
marke od 15 para, koje će izaći iz prometa, jer ne odgovaraju 
sadanjoj frankaturi. Dalje su izašle marke po 20 dinara u 
zelenoj boji od dosadanjih četiri dinara, koje izilaze također 
iz prometa. Još su na redu nove znamke po 5 i 30 dinara, 
koje su već stigle u Beograd, no još nisu stavljene u promet. 
Marke su načinjene u New-Yorku kao i dosadanje u podu¬ 
zeću Bank-note Companie, a izašle su na boljem papiru, 
bolje gumirane i dobro zupčane. Nove marke su kao i sada- 
nje Aleksandrove, te imadu sve također lik kralja Alek¬ 
sandra i novi napis: Kraljevina, namjesto: Kraljevstvo. 

Nove znamke su izašle u ovoj nakladi: po 1 dinar 50 mi¬ 
lijuna komada, po 5 dinara 2 milijuna i tri stotina hiljada, 


po 8 dinara 4 milijuna, po 20 dinara 2 milijuna pet sto hi¬ 
ljada, po 30 dinara jedan milijuna komada. I od sadanjih 
maraka učinjene su neke naknadne narudžbe. Međutim se 
već pomišlja na novu seriju naših maraka, koje će izaći s 
likom kralja i kraljice, te prikazima najljepših krajeva iz 
cijele Jugoslavije, a izaći će u obliku bivših invalidskih 
maraka. f 

Jedna velika iilatelistička zbirka. Godine 1917 . umro je 
u Lausanni glasoviti sabirač maraka Galliera ili kako se on 
u filatelističkim krugovima nazivao Arnold Ferrari. Bio je 
porijetlom iz Genue no živio je u Parizu i u njemačkim zem¬ 
ljama, te je bio u rodu s prvim vladajućim kućama Europe. 
Njegova majka, sestrična vojvode od Orleansa poklonila je 
za austrijsko poslanstvo svoju palaču u Parizu u Rue de 
Varrene, gdje je Ferrari pridržao nekoliko prostorija 
u kojima je prikupio svoju zbirku maraka i novaca, a te su 
zbirke bile među prvima na svijetu. Da prikupi razne znam¬ 
ke, proputovao je cijelu Evropu, te je na taj način sakupio 


— 167 — 


upravo ogroman materijal. Svoju veliku zbirku ostavio je 
poštanskom državnom muzeju u Berlinu, a to je opet jedan 
od najvećih i najkompletnijih na svijetu. Ujedno je ostavio 
neku određenu prilično veliku rentu, da se njegova zbirka 
može uzdržavati i nadopunjavati. Prije rata je bio odlučio, 
da će jedan dio svoje zbirke: Engleska i kolonije ostaviti 
velikom »British Muzeju« u Londonu, te bi tako ostao u 
Engleskoj jedan unicum British Guiyane one cent. od god. 
1856., koja je najveća i najskuplja marka na svijetu. Me¬ 
đutim se on osjećao Nijemcem, te je za rata promijenio 
svoju odluku i ostavio svoju cijelu zbirku Berlinu. Zbirka 
se imala zvati Arnoldovom zbirkom, te se imala nakon pot¬ 
punog uređenja iza tri godine učiniti pristupnim općinstvu 
i filatelističkoj javnosti. Međutim je ta zbirka pala u okvir 
tražbina Francuske za ratne reparacije. Prema tome je Fran¬ 
cuska odlučila, da se ta zbirka ne ima izručiti Njemačkoj, 
nego na dražbi prodati, a stanoviti dio od utržene svote 
zadržati u ime ratne reparacije. Na taj način je ta zbirka 


došla na javnu dražbu, te je prodana za više milijuna fra¬ 
naka, i time je nestalo jedne od najvećih zbirki cijeloga 
svijeta. U toj su se zbirci nalazile skoro sve evropejske dr¬ 
žave u kompletnim zbirkama. Dalje skoro sve marke u rab¬ 
ljenom i nerabljenom obliku, pače i u četvercima, nizovima 
i cijelim arcima. Bilo je tu najmanjih razlika u zupčanju, u 
varijacijama boja i papira. Sve su najveće rijetkosti bile 
zastupane u najljepšim primjercima. Svaka je država bila 
složena u više debelih albuma i još posebnih mapa, a svaki 
opet album složen u posebnom dobro zatvorenom kovčegu, 
koji su‘bili zatvoreni u čvrstim željeznim od vatre sigurnim 
ormarima u nekoliko soba. Da je Ferrari mogao sakupiti 
takovu zbirku, bilo je moguće samo na taj način, da je svoj 
cijeli život i svoj veliki imutak utrošio na sabiranje maraka, 
a mogao je tim lakše uspjeti, jer je prije 30 godina lako mo¬ 
gao i na jeftiniji način doći do mnogo vrsti i razne količine 
maraka, što danas više nije moguće prikupiti ni za najveće 
svote. 


NOVE KNJIGE. 


O. Andrije Kačića Miošića: Razgovor ugodni naroda slo- 
vinskoga. Ovih će dana izaći u nakladi Društva hrvatskih 
srednjoškolskih profesora Kačićev Razgovor u izboru za 
škole. Knjiga ima predgovor o životu i radu Kačićevu, a od 
pjesama ušle su u knjigu one, u kojima će se čitači sresti 
s najpoznatijim licima i dogođajima iz povijesti južnih Sla¬ 
vena. Knjiga će dobro doći svima učenicima, a napose u 
onim razredima, gdje se uči Kačić. Nijedne kuće ne bi 
smjelo biti bez te knjige. Naručuje se kod Društva srednjo¬ 
školskih profesora, Zagreb, Medulićeva ul. 33. 

Pravopisni rječnik s pravopisnim pravilima. Drugo po¬ 
pravljeno i popunjeno izdanje. Priredio dr. Milovan G a- 
v a z z i. Tisak i naklada St. Kugli. Ovo je izdanje priređeno 
prema prvom izdanju iz g. 1906., uklonjeni su nedostaci, koji 
su se u tom izdanju još nalazili, pa i dosta zališnih riječi, 
dok je s druge strane rječnik upotpunjen novim riječima, 
izričajima i frazama. I pravopisna su pravila prvog izdanja 
proširena. Knjiga je namijenjena koliko omladini toliko i 


široj publici, koliko književnicima toliko i novinarima, te 
uopće svima kojima se rad kreće na području jezika — a 
i onima, koji uče naš jezik. U njem su izložena sva pravila 
za pisanje i izgovor, a onda dolazi sam rječnik alfabetskim 
redom. 

Gobineau: Preporod u Italiji (Renesansa). Primili smo II. 
i posljednju knjigu ovog velebnog djela, što je s više ilustra¬ 
cija izašlo među redovitim izdanjima »Narodne knjižnice«. 
U ovom su djelu prikazani pape: Julije II. i Leon X., pa 
glavni junak onoga vremena — Michelangelo. Gobineau-ova 
knjiga spada među najbolje i najljepše, što je napisano o 
renesansi, tom najznamenitijem, najveselijem, ali i najgroz¬ 
nijem razdoblju svjetske povijesti. Ova je knjiga znanost i 
umjetnost u isti mah, pa se preporuča sama po sebi. Cijena 
ovom Il.-gom dijelu D 13.—, vezano D 18.—. Obje knjige 
zajedno (cijelo djelo) stoji D 25.—, vez. D 33.—. Pretplata na 
»Narodnu knjižnicu« D 50.—. Adresa: »Narodna Knjižnica«, 
Zagreb, Vojnička ulica 13. 



ZAGONETKE. 

I. Pitalice. 

1. Zelena sam, trava nisam, žuta jesam, vosak nisam i rep 
imam, a pas nisam. (Priopćio 0. E., Zagreb). 

2. Dva se starca preko vatre pljuju, jedan drugog ne čuju. 

3. Bijesna kočka usred gore laje, kadgod lane, drveta nestane. 

4. Naš vojvoda vodu pije, a nad njim se barjak vije. 

II. Zagonetni natpis. 

Albin Rupčić, Varaždin. 

Knjigoveži donese neka gospođica roman, da ga uveže 
i otisne natpis na koricama a uzato i njezino ime i prezime 
malim slovima. Medjutim, kad je posao dovršio, pokaže 


uvez gospođici, koja opazi na koricama samo svoje ime i 
prezime velikim slovima 


ELICA 

PRALJAK 


Na pitanje, zašto je to učinjeno, reče joj knjigoveža, da 
imena romana nije ni trebalo otisnuti, jer se to ime nalazi 
upravo u slovima njezina imena i prezimena. Koji je to ro¬ 
man bio? 

III. Latinska zagonetka. 

Priopćio Adolf Weiss, Osijek, 
ra ra ra 

es et in 
ram ram ram 

i i 

Valjano čitano daje latinsku kršćansku sentenciju. 

IV. Brojčanke. 

121 va 5634 va 421 va 734 va. 

? 12 ije 3421 56 ijel. 

V. Logogrif. 

Milenko P e u r a č a, Bjelovar. 

Sa 5 je staro časno ime 

Sa 6 — crtaču lako crtat njime! 

Ispravi! 

U broju 6./7. potkrala se mala no odlučna griješka u 
»Labirintu«, gdje treba da bude otvor (vrata) 
slijeva slogu vi, koji je u drugom hodniku idući zdesna 
nalijevo. 

Odgonetke zagonetaka br. 5.: 

I. Zagonetna posjetnica: Ispeci pa reci. 

II. Premetaljke: 1. Tko je lud, ne budi mu drug. 

2. Zlato se u vatri kuša. 

III. Računarka: Sastat će se sva šestorica svakoga šez¬ 
desetoga dana (najmanji zajednički mnogokratnik bro¬ 
jeva 1, 2, 3, 4, 5 i 6!). 

IV. Konjićev skok: Veni, vidi, vici! 

Odgonetači zagonetaka iz br. 5.: 

Brolich Jelka, Osijek: Sve — Vouk F. V., Zagreb: I, II, 
IV — Drakulić Miron, Brod n. S.: I, II, III, IV — Gamulin 
Ante, Split: I, IV. — Praunsperger Božidar, Zagreb: IV — 
Simić pl. Hella, Zagreb: II (2), IV — Kahler Jeronim, Bati¬ 



Odgonetačima. U posljednje vrijeme šalju odgonetači 
uredništvu pisma bez marke. Upozorujemo, da uredništvo 
nefrankiranih listova ne prima. 

F. R., Zagreb. Vaše je pismo, kako ste valjda i sami vi¬ 
djeli, prekasno stiglo. Nadam se međutim, da nije nikakova 
nesreća. 

J. F., Split. Vaša pripovijest »Ribari« nema nikakove 
književne vrijednosti. Fabula posve obična, nezanimljiva, 
jezik tvrd, na mjestima i loš. Sve je zajedno dospjelo u koš. 

E. Toksansky, O. Ne znam, što ste htjeli reći Vašom 
pjesmom. 

L. B., Vinkovci. Vaše su pjesme posve slabe. Okanite se 
toga posla. 

Slavonski Zmaj. Nije posve loše, ali nije za naš list. Po¬ 
kušajte poslati uredništvu kojega dječjeg lista. 


na: I, II, III — Rupčić Albin, Varaždin: I, II, IV — Deletiš 
Ivan, Sarajevo: I, III, IV — Knešaurek Oto, Sarajevo: I, II, 
(1), IV — Klein Vladimir, Zagreb: Sve — Matić-Moster La- 
vica, Zagreb: I, IV — Došen Vlatka, Gospić: II (2), III, IV 

— Sommer Milan, Zagreb: I, II — Tocauer Emil, Sisak: Sve 

— Canić Rene, Zagreb: I, II, IV — Vidović Božo, Zagreb: 
I, II (2), IV — Jovanović Rajko, Sarajevo: I, II, IV — Hert- 
mann Ivan, Zagreb: Sve — Babić Rudolf, Čakovac: I, II, 
IV — Rukavina Marica i Majerić Nada, Gospić: Sve — 
Mehmedagić H. Ali Osman, Vukovar: Sve — Špčranec M., 
Zagreb: Sve — Šojat Pero, Senj: I, II (2), IV — Šepec Viktor, 
Zagreb: I, II, IV — Weisz Šandor, Osijek: Sve — Kogoj Jo¬ 
sip, Zagreb: I, II, IV — Velimirović Staniša, Sarajevo: I, IV 

— Smolković Berislav: I, II, IV — Viđen Mustafa, Sarajevo: 
Sve — Then Dragutin, Požega: I, II, IV — Kamhi Josef, Sa¬ 
rajevo: I, II (1), IV — Šepić Branko, Senj: IV — Biljan Vje- 
koslav, Zagreb: II (2), IV — Drucker Leo, Zagreb: Sve — 
Podnar Ivan, Ogulin: Sve — Filipović Milivoj, Zagreb: Sve 

- Furst Egon, Zagreb: I, II, IV — Pilić Simeon, Brod n. S.: 
I, II, IV — Grubor Đorđe, Požega: I, II, IV — Reich Andri¬ 
ja, Osijek: I, II, IV — Zbornik Franjo, Zemun: III — Imbri 
Dragutin, Zagreb: IV — Dabinović B., Osijek: I, II, IV — 
Pinto Leon, Sarajevo: Sve — Žuković M., Križevci: II, IV 

— Sobota I., Križevci: I, II, IV — Slavić J., Zagreb: I, II, 
IV — Prager Andrija, Zagreb: III — Mica i Branka, Gospić: 
I, II, IV — Madirazza Tonko, Split: IV — Habeković Mirko, 
Sisak: I, II (2), IV — Rivosecchi Stella, Senj: Sve — Gla¬ 
vaš Nikola, Osijek: II, IV — Subotić Josip, Vinkovci: Sve 

— Šiprak Ivica, Bjelovar: II (2), IV — Beck Slavko, Vin¬ 
kovci: Sve — Gauza Milivojka, Split; I, II, IV — Alinčić 
Vaso, Zagreb: II — Gršković Branimir, Zagreb: I, II, IV — 
Grtinberg Branko, Zagreb: Sve — Križekar Zlatica, Karlo¬ 
vac: II, IV — Krivačić Pavao, Zagreb: I, II, IV — Herzl Jo¬ 
sip, Zemun: I, II, IV — Filipović Franjo, Zemun: I, II, IV — 
Krpić-Močilar Zvonimir, Zagreb: I, II, IV — Nešković Mi- 
lorad, Zemun: I, II, IV — Pollak Fedor, Zagreb: Sve — 

(Nastavit će se.) 


Jelka B., Koliko bih god želio, nije mi moguće, svakome 
saradniku napose odgovarati. Za to bismo trebali čitavi biro, 
a taj ne možemo držati. — Strpite se! 

Dalmatinac, Split. Velite, da Vas već od mladosti neka 
sila vuče k poeziji. Ako nemate boljih pjesama od ove, koju 
ste meni poslali, onda se svim silama oduprite onoj sili. 

Branimir L., Zagreb. Vi ste još mladi, pa morate još po- 
čekati, dok Vam radovi sazriju za štampu. Sve u svoje 
vrijeme. 

J. Josipović, Zagreb. I vaša bi kajkavska pjesma prista¬ 
jala bolje u koji drugi list. Vi ćete razumjeti, da moramo u 
prvom redu štampati pjesmice, koje imadu kakovu etičku ili 
bar estetsku podlogu. U Vašoj pjesmi toga nema. — Kažu li 
kajkavci zamusan ili zamazan; tome ili tom? 

E. D. r Bos. Brod. Vrlo bih Vam rado pomagao, ali ne ide. 
Pjesma Vam je vrlo slaba. 

K. S., Osijek. Nije za naš list. 

Selim M. J. U prijevodima smo vrlo zbiirljivi, a narodna 
je pjesma već poznata. 

J., Bjelovar. Pjesma mora imati već u svojem obliku i 
svoju glazbu. Ta se očituje u pravilnosti stihova, u sroko¬ 
vima i svoj njezinoj opremi. Vaša pjesma toga nema. Kušajte 
misli zaodjeti zbilja pjesničkim ruhom, ako osjećate u sebi 
pjesnički polet. 

Tihomil. Još nije za štampu. 









STENOGRAFSKA BIBLIOTEKA 

UREDNICI I IZDAVAČI : 

D R V. KESTERČANEK i M. KOVAČEViĆ 

Cijena 2. knjizi s poštarinom Din. 4'25 — 
Naručuje se kod 

prof. Dr- KESTERČANE&A 
SARaJEVO, Trgovačka akademija. 

Tražite prospekte! 


Upravo je izašla 


Hrvatska Čitanka za 
II. razred srednjih škola 

u novom izdanju. 

Naručuje se kod: 

Društvo Klrvofshlh srednjoškol¬ 
skih profesora 

Zagreb, Medulićeva ulica broj 33. 


Najljepši dar dobroj djeci za 
Božić je knjiga sa slikama 

Petrica 

Kerempuh 

Naručuje se kod 

Društva hrvat, sredn. profesora 

Medulićeva ni. 33 Zagreb Medulićeva ul. 33 

Cijena K 20, tvrdo vezano K 30*— 


PRVA HRVATSKA ŠTEDIONICA 

OSNOVANA GOD. 1846. U ZAGREBU OSNOVANA GOD. 1846. 

Dionička glav.: K 60,000.000. Pričuve: K 130,000.000 


PODRUŽNICE : Beograd, Bjelovar, Brod n. S., Crikvenica, Čakovac, Daruvar, Delnice, Djakovo, 
Gjurgjevac, Ilok, Karlovac, Kraljevica, Križevci, Nova Gradiška, Mitrovica, Ogulin, Osijek, 
Požega, Rijeka, Senj, Sisak, Sv. Ivan Zelina, Subotica, Varaždin, Vel. Gorica, Vinkovci, Viro¬ 
vitica, Vukovar, Zemun. ISPOSTAVE: Osijek D. Gr., Sušak, Vinica. MJENJAČNICA: Zagreb. 


Dpi VMS u l°ške na knjižice i na tekući račun. 
Eskomptira mjenice i devize. 


Prima 


na inkaso tu- i inozemne mjenice. 


I. g^ 4 1 ; / 2 0 /o-tne založnice i 4 1 / 2 0 /o-tne komu- 
lžOOjW nalne obveznice, koje imadu oprost 
od poreza, pupilarnu sigurnost i jamčevnu sposobnost. 


Kupuje i prodaje 


valute i devize 


|i—^Jj^g^ čekove i kreditna pisma te obavlja 
IZUClJC isplate na temelju akreditiva na sva 
tu- i inozemna mjesta. 

elitnlgfift hipotekarne zajmove na 

HOCUJGIJUJG kuće i na nekretnine. 

burzovne naloge savjesno i ku- 
UDdVljd lantno. 

Posreduje 


kod predoznaka iz Amerike 
u tuzemstvu. 





















Veliki izbor 

Engleskih tkanina 
te Engleskog platna 


preporuča 



Zagreb 

Ilica broj 35. 

Telefon broj 20-49 


Solidna podvorba 


Umjetničko nakladni zavod 

J. Čaklović, Zagreb 

Telefon br. 12-74 - - - Gundulićeva uL 1. 


Naklada umjetničkih dopisnica, 
knjiga i slika. — Vlastita konfek¬ 
cija listovnog papira. — Izdanje 
knjižnice „Jugoslavenska biblio¬ 
teka" „Umjetničke monografije" 
„Naša domovina". 


Tražite prospekte i cjenike! 


Naklada i trgovina umjetničkih slika 

Petar Nikofić, Zagreb 

Ilica 36. I. kat. 

Preporuča svoje bogato skladište narodno hi- 
storičkih umjetničkih slika. Jedini zavod sa slikama 
izradjenih od naših prvih umjetnika. 

Prekrasni i ukus i okviri četverouglasti, okrugli 
i ovalni sviju veličina. 

Izašla nova naša slik» „Kosovska djevojka” od 
Uroša Predića. — Veliki izbor madona i ikona na 
skladištu. 

Prikladni darovi za svaku prigodu. 

Najveći stoga i najjeftini i zavod te vrste. 

Tražite prospekte. tražite prospekte. 


ST. KUGLI 


KNJIŽARA KRALJEVSKOG SVEUČILIŠTA JUGO¬ 
SLAVENSKE AKADEMIJE, ZAGREB, ILICA 30. 


PREPORUCAMO IZ NAŠE NAKLADE: 

UZORNA DJELA IZ KNJIŽEVNOSTI 


Knjiga I. SMRT SMAIL-AGE ČENGIĆA. Pjesan 
Ivana Mažuranića. — Uvod i bilješke napisao dr. 

David Bogdanović. — Cijena K 32'—. 

Knjiga II. LUČA MIKROKOZMA. Spjevao Petar II. 

Potrović-Njegoš, valdika crnogorski. Izdanje priredio 
dr, David Bogdanović. — Cijena K 28'— 

Knjiga III. Demeter Dimitrija, TEUTA. Tragedija u 
5 čina. — Izdanje priredio dr. David Bogdanović. 

Cijena K 40'— 

Dr. David Bogdanović: PREGLED KNJIŽEVNOSTI HRVATSKE I SRPSKE 


Knjiga IV. SRPSKI PRIPOVJEDAČI I. — 
Mitrov Ljubiša. — Milan D. Miličević. — 
P. Šapčanin. — Pajo Marković-Adamov. — 
dr. David Bogdanović. — Cijena K 30'— 
Knjiga V. SRPSKI PRIPOVJEDAČI II. — 
Đ. Glišić. — Laza K. Lazarević. — Janko 
linović. — Priredio dr. David Bogdanović. 
K 36'— 


Šćepan 

Milorad 

Priredio 

Milovan 
M. Vese- 
— Cijena 


Knjiga I.: Hrvatska i srpska tradicionalna književnost. 

— Stara književnost hrvatska i srpska. — Književnost 
hrvatska od XV. vijeka do Gaja (1830.). — Književnost 
srpska od XVIII. vijeka do Vuka St. Karadžića (1814.). 

— Cijena broširano K 75'— 

Knjiga druga, dio I.: Ilirski pokret. — Vuk St. Kara- 


džić i njegovi suvremenici. — Hrv. književ. za apsolu¬ 
tizma. — Cij. broširano K 100'— 

Knjiga druga, dio II.: Srpski romantizam. — Novo 
ustavno doba u Hrvatskoj. -— Srpski realisti, — 
Hrvatska književnost poslije Šenoe. — Cijena bro¬ 
širano K 75'—. 


ZATRAŽITE ILUSTR.NAKL. POPIS: 
ŠALJEMO IH BADAVA I FRANKO 


a) Zabavnih, b) znanstvenih, c) školskih knjiga, 
d) muzikalija, e) papirnićkog i kancelarijskog materijala. 


Knjige razašiljemo uz unapred poslani novac ili uz pouzeće. Zatražite pokusni broj ilustrovanog 
časopisa „DOMA i SVIJETA" (uređuje Dr. M. Ogrizović i Iso Velikanović), koji ćemo Vam poslati badava na ogled. 
Obratite se kod svake Vaše potrebe na knjigama najprije na nas, jer samo najveća i najstarija knjižara u 
čitavoj Jugoslaviji. 









